Σαλογραία η Ευαν. Παναγοπούλου-Κουτσούκου: H Ελλάδα στο Β΄ Παγκόσμιο Πόλεμο- Tο Έπος του 1940 (βίντεο)\nΑναρτήθηκε από Σαλογραια η Ευαν.Παναγοπούλου-Κουτσούκου στις 12:36 π.μ.\nΤατιάνα Καρύδη 29 Οκτωβρίου 2012 - 8:52 π.μ.\nΚαλό είναι να θυμάται κανείς την ιστορία του, γιατί θα υπάρξουν- και υπάρχουν α-τιμες φωνές να παραποιήσουν όσα δεν θα μπορούσαν να ποιήσουν.. Ότι έχουμε να θησαυρίσουμε εις τους αιώνες, και στις πιο Δύσκολες ώρες, ήτανε πάντα η Μεγάλη Καρδιά,ο "Παραλογισμός" της Ανδρείας, και όλα εκείνα τα πράγματα που ουδεμία σχέση έχουν με τη λογική και τον ισολογισμό των δυνάμεων. Η Ψυχή ΔΕΝ ζυγίζεται.. Ευτυχώς!\nΣαλογραια η Ευαν.Παναγοπούλου-Κουτσούκου 29 Οκτωβρίου 2012 - 9:42 π.μ.\nδιαβάζοντας αυτό τον καιρό τα ιστορικά ανέκδοτα που σύναξε και εξέδωσε ο Γιάννης Βλαχογιάννης, για τους πολεμιστές του 1821 και μετά, βλέπω ότι εκείνοι που πολέμησαν για την ελευθερία του τόπου μας, είχαν ΠΑΝΤΑ ΘΕΟ, μέσα τους.\nΕνώ λοιπόν, η υπεροχή του Δυνάστη αντίπαλου αναδυόταν απίστευτα μεγαλύτερη, εκείνοι οι ΑΓΩΝΙΣΤΕΣ, ήξεραν να τα δίνουν ΟΛΑ, ΥΠΕΡ ΠΙΣΤΕΩΣ και ΠΑΤΡΙΔΟΣ.\nΚαι συγκινήθηκα καθώς διάβασα για ΤΟΣΑ ονόματα που ΠΡΙΝ την έναρξη της πάλης για την Ελευθερία ζούσαν με ΑΝΕΣΗ οικονομική.\nΠαρόλα αυτά τα πρόσφεραν ΟΛΑ για τον αγώνα.\nΌταν ελευθέρωσαν τον τόπο, το Κράτος τούς ξέχασε και τους έφτυσε, πολλοί κατάντησαν και πέθαναν ΠΑΜΦΤΩΧΟΙ, όμως, μέσα στην έσχατη ένδειά τους, ΔΕΝ ΑΝΟΙΞΑΝ το στόμα τους, να πουν ούτε ένα παράπονο.\nΤέτοιες ΓΙΓΑΝΤΙΕΣ, ΤΑΠΕΙΝΕΣ ΨΥΧΕΣ, που ήξεραν ΠΟΙΟ ΕΊΝΑΙ ΤΟ ΧΡΕΟΣ τους.\nΣτον Πόλεμο του Σαράντα πέθανε από κρυοπαγήματα στο Αλβανικό μέτωπο και ένας αδερφός της μάνας μου.\nΞεψύχησε στην αγκαλιά της, στην Πρέβεζα, όπου εκείνη υπηρετούσε ως αδελφή νοσοκόμος σε κλιμάκιο του ΕΡΥΘΡΟΥ ΣΤΑΥΡΟΥ.\nΤα έχω γράψει σε παλιότερη ανάρτηση αλλά μου αρέσει να το θυμάμαι μέρες που είναι.\nΑπό το μέτωπο, έστελνε και γράμματα ενθουσιώδη ο 23χρονος τότε, θείος Χαρίλαος.\nΓράμματα γεμάτα Θεό και Ελλάδα.\nΤου έκοψαν στην Πρέβεζα και τα δύο πόδια, από την λεκάνη ψηλά. Έμεινε μόνο ο κορμός\nτου σώματος και τα χέρια.\nΠέθανε γαλήνιος, στην αγκαλιά της νοσοκόμας-μαίας αδερφής του, της μάνας μου.\nΠέθανε γαλήνιος με την αίσθηση ότι εξετέλεσε το ΚΑΘΗΚΟΝ προς όλους εμάς ακόμα και τους αγέννητους, που μέναμε πίσω.\nΟι ήρωες βαδίζουν ένα σκαλοπάτι κάτω απ'τους άγιους, έτσι δεν είναι;\nΕλαφρύ και μυρωμένο το χώμα που τους σκεπάζει...\nΑνώνυμος 29 Οκτωβρίου 2012 - 11:06 π.μ.\nTIMH KAI ΔΟΞΑ ΣΤΟΥΣ ΗΡΩΕΣ.\nΣαλογραια η Ευαν.Παναγοπούλου-Κουτσούκου 29 Οκτωβρίου 2012 - 11:09 π.μ.\nΑνώνυμος 29 Οκτωβρίου 2012 - 4:58 μ.μ.\nΑιώνιες Αθάνατες Ψυχές!!!\nΠόσο με συγκίνησες με το "Ελαφρύ και μυρωμένο το χώμα που τους σκεπάζει"\nΑιώνια Δόξα και Τιμή στους Αθάνατους Ηρωες!!!\ncummulus 31 Οκτωβρίου 2012 - 2:12 π.μ.\nΤιμή καί σέ σᾶς πού τόν θυμπαστε!\nΣαλογραια η Ευαν.Παναγοπούλου-Κουτσούκου 31 Οκτωβρίου 2012 - 7:22 π.μ.\nΔεν γνώρισα το θείο Χαρίλαο, πέθανε πολλά χρόνια πριν γεννηθώ, όμως, κι αυτό είν' το παράξενο με τούς άγιους και τους ήρωες, και τα πρόσωπα γενικά της προσφοράς και της αυτοθυσίας:\nΠολλοί άνθρωποι μετά το θάνατό τους, και όχι μόνο συγγενείς εξ αίματος, μπορεί να τους σέβονται και να τους ευλαβούνται, και να τους ανάβουν κεράκια.


Έντονα καιρικά φαινόμενα αναμένονται για σήμερα - Napa News\nΈντονα καιρικά φαινόμενα αναμένονται για σήμερα\nΣήμερα ο καιρός θα είναι παροδικά κυρίως συννεφιασμένος και αναμένονται τοπικά βροχές και μεμονωμένες καταιγίδες κυρίως στα δυτικά και νότια, με τα φαινόμενα να εξασθενούν προσωρινά νωρίς το απόγευμα. Στις ψηλότερες κορυφές του Τροόδους ενδέχεται να σημειωθεί χιόνι ή χιονόνερο. Οι άνεμοι θα πνέουν κυρίως νοτιοδυτικοί μέτριοι μέχρι ισχυροί, 4 με 5 μποφόρ. Η θάλασσα θα είναι γενικά λίγο ταραγμένη μέχρι ταραγμένη και στα δυτικά και νότια παράλια ταραγμένη. Η θερμοκρασία θα ανέλθει γύρω στους 17 βαθμούς στο εσωτερικό, γύρω στους 18 στα παράλια και στους 5 βαθμούς στα ψηλότερα ορεινά.\nΑπόψε ο καιρός θα είναι κυρίως συννεφιασμένος με τοπικές βροχές και καταιγίδες. Στις καταιγίδες τα φαινόμενα ενδέχεται να είναι έντονα. Οι άνεμοι θα πνέουν αρχικά νοτιοανατολικοί ως νοτιοδυτικοί και αργότερα μεταβλητοί μέτριοι μέχρι ισχυροί, 4 με 5 μποφόρ, και παροδικά ισχυροί μέχρι πολύ ισχυροί, 5 με 6 μποφόρ. Η θάλασσα θα είναι γενικά ταραγμένη και αργότερα στα δυτικά και νότια μέχρι κυματώδης. Η θερμοκρασία θα πέσει στους 8 βαθμούς στο εσωτερικό, γύρω στους 12 στα παράλια και στον ένα βαθμό στα ψηλότερα ορεινά, όπου τοπικά θα σχηματιστεί παγετός.\nΤην Παρασκευή αναμένονται τοπικά βροχές και μεμονωμένες καταιγίδες. Αργότερα ο καιρός θα βελτιωθεί. Η θερμοκρασία θα σημειώσει μικρή πτώση. Το Σάββατο θα παρατηρούνται παροδικά αυξημένες νεφώσεις ενώ την Κυριακή ο καιρός θα είναι κυρίως αίθριος. Η θερμοκρασία θα σημειώσει σταδιακά άνοδο.


ΤΑΞΙΔΙ ΣΤΟ ΔΙΑΣΤΗΜΑ SPACENEWS BLOG: Ένα κομμάτι της Σελήνης στη μεγαλύτερη δημοπρασία μετεωριτών\nΈνα κομμάτι της Σελήνης στη μεγαλύτερη δημοπρασία μετεωριτών\nΤμήμα του μετεωρίτη Dar Al Gani 1058, ο οποίος εκτιμάται ότι προέρχεται από τη Σελήνη. Οι δύο φέτες πουλήθηκαν μαζί προς 330.000 δολάρια. (Φωτογραφία: Reuters )\nΜετεωρίτες από τον Άρη αλλά και ο μεγαλύτερος βράχος από τη Σελήνη που έχει πουληθεί σε ιδιώτη περιλαμβάνονταν στον κατάλογο της «μεγαλύτερης δημοπρασία μετεωριτών της ιστορίας», η οποία έληξε την Κυριακή στη Νέα Υόρκη με πωλήσεις ενός εκατομμυρίου δολαρίων.\nΑπό τους 125 μετεωρίτες που βγήκαν στο σφυρί από τον οίκο Heritage Auctions, το πιο ακριβό αντικείμενο ήταν ένας βράχος 1,8 κιλών που βρισκόταν κάποτε στην αθέατη πλευρά του φεγγαριού, μέχρι που η πρόσκρουση ενός αστεροειδή τον εκτίναξε στο Διάστημα και τον έφερε τελικά στη Γη. Ο σεληνιακός μετεωρίτης, κομμένος σε δύο φέτες, πουλήθηκε για 330.000 δολάρια, αναφέρει τη Δευτέρα το Reuters.\nΜεγάλο ήταν το ενδιαφέρον και για μια γυαλισμένη φέτα του μετεωρίτη του Σεϊμτσάν που βρέθηκε στη Σιβηρία τη δεκαετία του 1960. Η γυαλιστερή πλάκα με πλάτος 23 εκατοστών, γεμάτη κρυστάλλους του ορυκτού ολιβίνη, ξεπέρασε κατά 12 φορές την αρχική τιμή και έκλεισε στα 43.750 δολάρια.\nΑπούλητο έμεινε όμως ένα μεγάλο τμήμα από τον μετεωρίτη του Τίσιντ, ο οποίος εκτινάχθηκε από τον Άρη στη διάρκεια κάποια αρχαίας πρόσκρουσης και έπεσε πέρυσι στο Μαρόκο.\nΑντίθετα, ένα κομμάτι του μετεωρίτη του Πίσκιλ, ο οποίος βιντεοσκοπήθηκε κατά την πτώση του πριν από 20 χρόνια, λίγο πριν σκάσει πάνω σε ένα αυτοκίνητο στη Νέα Υόρκη, έπιασε 16.250 δολάρια.\nΠετυχημένη, στην τιμή των 1.375 δολαρίων, ήταν η δημοπράτηση μιας πέτρας στην οποία αποδίδεται ο μόνος καταγεγραμμένος θάνατος από μετεωρίτη.\nΗ πτώση του διαστημικού βράχου είχε σκοτώσει μια αγελάδα το 1972.\nΑναρτήθηκε από DREAM στις 8:30 π.μ.


Μισό αιώνα πριν, μόνο φωνητικά, αξεπέραστο: Jefferson Airplane-White Rabbit\nΘεωρητικά αν όλοι οι επισκέπτες μας έδιναν από 10 - 20 ευρώ τον χρόνο, η σελίδα μας δεν θα είχε κανένα πρόβλημα... Συμβαίνει όμως το αντίθετο, ελάχιστοι, θα λέγαμε μερικές δεκάδες μας έχουν ήδη βοηθήσει.\nΚοινοποιήστε τις αναρτήσεις μας που σας αρέσουν. Αν θέλετε μπορείτε να ενισχύσετε οικονομικά την προσπάθεια μας... Η συνδρομή σας θα βοηθήσει να συνεχίσουμε να σας προσφέρουμε το καλύτερο που μπορούμε.\nΜε τους Great Society Το 1966 ζωντανά στο Matrix του San Fransisco\nΚαι με τους Jefferson Airplane το 1967\nΤο τραγούδι γράφτηκε το 1965 μετά από ένα 'ταξίδι' με LSD και ενώ είχε ακούσει επί 24 ώρες το άλμπουμ του Miles Davis, Sketches Of Spain και ειδικά αυτό το κομμάτι.\nΝίκος Φώσκολος, παλιά συνέντευξη: Δε βγαίνω πια από το σπίτι. Δεν πάω πουθενά. Ό,τι είχα να ζήσω, το έζησα... Διαβάστηκε 1''πριν\nTattoo You - The Rolling Stones (1981) Διαβάστηκε 1''πριν\nΚάστρα Θεσσαλονίκης: Η γοητεία μιας άλλης πόλης, της Άνω Πόλης που μας γυρίζει πίσω στον χρόνο... Διαβάστηκε 5'' πριν


Στο Υπερταμείο και το “Κέντρο Ημερήσιας Φροντίδας Ηλικιωμένων” (ΚΗΦΗ) Αγίας Βαρβάρας - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΣτο Υπερταμείο και το “Κέντρο Ημερήσιας Φροντίδας Ηλικιωμένων” (ΚΗΦΗ) Αγίας Βαρβάρας\nΟι συνέπειες της μεταβίβασης αυτής είναι άδικες και σκληρές για πολλές οικογένειες της Αγίας Βαρβάρας, που έχουν ηλικιωμένους οι οποίοι δεν μπορούν να αυτοεξυπηρετηθούν (άνοια, κινητικές δυσκολίες κλπ) και το οικογενειακό περιβάλλον τους αδυνατεί να ανταποκριθεί στην φροντίδα τους, την οποία βρίσκουν στο ΚΗΦΗ.\nΗ μεταβίβαση του κτηρίου του ΚΗΦΗ στο Υπερταμείο προφανώς συνέπεια έχει είτε να διακοπεί η λειτουργία του και απομακρυνθούν οι ηλικιωμένοι προκειμένου να χρησιμοποιηθεί από τον παραχωρησιούχο για άλλο σκοπό, είτε να μεταβληθεί σε ιδιωτική επιχείρηση με σκοπό το κέρδος.\nΚαι δεν χρειάζεται να αναλυθούν οι συνέπειες για τους ανήμπορους ηλικιωμένους, τις οικογένειές τους και ευρύτερα την κοινωνια της Αγίας Βαρβάρας.\nΚατόπιν αυτού, ερωτάσθε κύριε Υπουργέ:\nΥπερτερεί κατά την Κυβέρνηση το στενό ταμειακό συμφέρον του Δημοσίου για την εξυπηρετηση του χρέους από τον σπουδαίο κοινωνικό σκοπό της προστασίας των ηλικιωμένων συμπολιτών μας, που δεν μπορούν να αυτοεξυπηρετηθούν, και των οικογενειών τους;\nΈχει επιφυλαχθεί η Κυβέρνηση έναντι των δανειστών του δικαιώματος να επαναμεταβιβάσει στο Δημόσιο το ΚΗΦΗ Αγίας Βαρβάρας, ώστε να εξακολουθήσει να λειτουργεί κατά το σκοπό του ως μη κερδοσκοπικό;\nΈχετε την πρόθεση να διεκδικήσετε την αποδέσμευση του ΚΗΦΗ Αγίας Βαρβάρας από την ΕΤΑΔ Α.Ε. και το Υπερταμείο;\nNext story Στο Υπερταμείο και ο Βρεφονηπιακός Σταθμός “Δημήτρης Παντελιάδης” Αγίας Βαρβάρα\nPrevious story ΛΑ.Ο.Σ: ΑΠΟΦΑΣΕΙΣ ΚΕΝΤΡΙΚΗΣ ΕΠΙΤΡΟΠΗΣ


Γ. Αμανατίδης: «Συνεχίζεται η λειτουργία της δομής φιλοξενίας Πενταλόφου για τα επόμενα πέντε χρόνια» | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\nΝΔκράτης - 12 Νοεμβρίου, 2021 at 15:45\nΓιώργο τους έχεις βάλει τα γυαλιά ! Εργατικός, μεθοδικός και αποτελεσματικός ! Πρώτος βουλευτής στις εκλογές !\nΑνώνυμος - 12 Νοεμβρίου, 2021 at 16:30\nΆλλα μας έλεγε ο Ζευκλής στο Δημοτικό Συμβούλιο και ζητούσε από τους εργαζόμενους να υπογράψουν νέες συμβάσεις με αποδείξεις δαπάνης. Τώρα που εκτέθηκε βγάζει μπροστά τον Αμανατίδη για να το σώσει αλλά είναι πολύ αργά. Όλοι ξέρουν τι έγινε και τι πήγε να κάνει.\nΑνώνυμος - 12 Νοεμβρίου, 2021 at 16:48\nΜέγα του Βο’ι’ου πρόβλημα!!!\nΑνώνυμος - 12 Νοεμβρίου, 2021 at 22:06\nsourdos - 12 Νοεμβρίου, 2021 at 23:21\nοριστε η αναπτυξη! αχαριστοι\n« kozan.gr: Πτολεμαίδα: Σε ρόλο “Μαιευτήρα” ο Πρύτανης του Πανεπιστημίου Δυτικής Μακεδονίας Θ. Θεοδουλίδης (Φωτογραφίες)\nΤην Κυριακή, 14 Νοεμβρίου 2021, από 12:30 έως 14:00, ο Δήμος Πρεσπών ταξιδεύει στη Θεσσαλονίκη »


Atwood εσύ σουπερ σταρ (της Αλεξάνδρας Σαμοθράκη) | ΠΕΡΙΟΔΙΚΟ Ο ΑΝΑΓΝΩΣΤΗΣ ΓΙΑ ΤΟ ΒΙΒΛΙΟ ΚΑΙ ΤΙΣ ΤΕΧΝΕΣ\nΑΡΧΙΚΗ ΑΝΤΑΠΟΚΡΙΣΕΙΣ Atwood εσύ σουπερ σταρ (της Αλεξάνδρας Σαμοθράκη)\nτης Αλεξάνδρας Σαμοθράκη (ανταπόκριση- Λονδίνο)\nΤο νέο βιβλίο της Μάργκαρετ Ατγουντ ‘The Testaments’ (‘Οι Διαθήκες’ σε ελεύθερη μετάφραση) έγινε, όπως ηταν αναμενόμενο, ανάρπαστο. Από τις 10/9 που κυκλοφόρησε στο Ηνωμένο Βασίλειο, πωλείται ένα αντίτυπο κάθε 4 δευτερόλεπτα με όγκο πωλήσεων 103.177 στις πρώτες έξι μέρες από την έκδοση του. Αν και αυτές οι εντυπωσιακές, για τα ελληνικά δεδομένα επιδόσεις, ωχριούν σε σχέση με τα 680.000 αντίτυπα του ‘Χάρυ Πότερ και το Καταραμένο Παιδί’ (Τζ. Κ. Ρόουλινγκ) που πουλήθηκαν σε 3 μέρες ή το ‘Χαμένο Σύμβολο’ του Νταν Μπράουν που έφτασε τα 551.000 αντίτυπα σε μια βδομάδα, παραμένει το εκδοτικό γεγονός της χρονιάς.\nΗ αλυσσίδα βιβλιοπωλείων Waterstone’s λάνσαρε το βιβλίο με μια εκδήλωση παρουσία της συγγραφέως στο κεντρικό της κατάστημα της πλατείας Piccadilly στο Λονδίνο, με προσφωνήσεις από ποιήτριες και ακτιβίστριες, μαθήματα κεντήματος και κατασκευής πλακάρτ για τις 400 φανατικές αναγνώστριες που ανυπομονούσαν να αγοράσουν το αντιτυπό τους ενώ σχεδιάζονται άλλες 150 προωθητικές εκδηλώσεις σε όλη τη χώρα. Τα ανεξάρτητα βιβλιοπωλεία βλέπουν τα ράφια τους να αδειάζουν με ξέφρενους ρυθμούς. Στην άλλη πλευρά του Ατλαντικού, έχουν πωληθεί 125.000 αντίτυπα, ενώ πέραν της πρώτης έκδοσης 500.000 βιβλίων, προχωράνε και 2 επανεκδόσεις.\n‘Οι Διαθήκες’ βρίσκονται στη βραχεία λίστα του βραβείου Booker μετά από πολλά μαρκετινιστικα τερτίπια. Μάθαμε ότι αντίτυπα του βιβλίου είχαν αποσταλεί με άκρα μυστικότητα στην κριτική επιτροπή δεδομένου οτι η ημερομηνία επίσημης έκδοσης του βιβλίου ήταν μετά την προθεσμία υποβολών για το βραβείο. Φυσιολογικά ακολούθηε ένα τζέρτζελο: αγωνιώδεις απόπειρες κουριερ να εντοπίσουν τον σωστό παραλήπτη/ μέλος της κριτικής επιτροπής, χάκερ που προσπαθούσαν να κλέψουν σελίδες και να τις χρησιμοποιήσουν ως ‘παγίδα΄ για να υποκλέψουν προσωπικά δεδομένα όσων θέλαν να τις διαβάσουν, πρόωρες αποστολές αντιτύπων σε πελάτες λόγω προβλήματος στο σύστημα διανομής της Amazon και έξαλλους βιβλιοπώλεις που βρήκαν άλλο ένα λόγο για να σιχτιρίζουν το Μπέζο. Όλα αυτά θα μπορούσαν να αποτελέσουν υλικό για το επόμενο βιβλίο της Άτγουντ.\nΟ πανζουρλισμός είναι σε μεγάλο βαθμό δικαιολογημένος, μετά την επιτυχημένη μεταφορά του πρώτου βιβλίου στη μικρή οθόνη όπου φέτος συνεχίζεται ο 4ος κύκλος (έχοντας πλέον ξεφύγει από τα χέρια της Άτγουντ που απλά ενέκρινε το σενάριο για να μη θανατωθεί κατά λάθος κάποιος χαρακτήρας που θα επαναμφανιζόταν στις Διαθήκες) και την ευρεία αποδοχή της συγγραφέως ως ‘προφήτισσα της δυστοπίας’που ισορροπεί αριστοτεχνικά ανάμεσα στο οικείο και το φρικαλέο παρουσιάζοντας έναν κόσμο όπου το‘habeas corpus’ έχει πάει περίπατο πολύ πριν την απαγόρευση των αμβλώσεων στις Η.Π.Α. Η γεννηθείσα το ’39 Atwood, αυτοσαρκαζόμενη σχολίασε πως ήταν τυχερή που η μεγάλη επιτυχία τη βρήκε σε μεγάλη ηλικία γιατί στα 30 της εικάζει ότι θα την είχε καταστρέψει.\nΟ New Yorker θεωρεί πως οι “Διαθήκες” επιλύουν το πρόβλημα που δημιούργησε το πρώτο βιβλίο, δηλαδή την ταύτιση του καθενός αναγνώστη με τις καημένες τις θεραπαινίδες ξεχνώντας πως ο πραγματισμός και η αδιαφορία είναι πιο πιθανόν να μας καταβαραθρώσουν στην κατηγορία όσων υπηρετούν το καθεστώς.\nΟι “Διαθήκες”,με πλοκή που εξελίσσεται 15 χρόνια μετά τη στιγμή που η Όφρεντ (ή ‘Του Φρεντ’) μπήκε σε ένα μαύρο φορτηγάκι με προορισμό ένα αβέβαιο μέλλον, όπου γυναίκες μαζικά πυροβολούνταν αν αντιδρούσαν να ‘εργαστούν’ στο νέο κόσμο. Σύντομα όμως αποκαλύπτεται πως ακόμη και στελέχη του καθεστώτος βοηθούν αντιφρονούσες να δραπετεύσουν στον Καναδά και στη συνέχεια να επαναστατήσουν και διηγούνται τις ιστορίες τους.Ο κριτικός λογοτεχνίας των Saturday Times, Douglas-Fairburst, αφού εκτιμά πόσο ενδεικτικό και τιαριαστό με την άποψη της Άτγουντ είναι ότι ούτε το αδίστακτο καθεστώς της Γκιλεάντ δε μπορεί να εναρμονίσει την πολυφωνία αυτή, εντοπίζει σωρεία χολυγουντιανών κλισέ, ασθματικής πλοκής και ημιτελών δράσεων. Θεωρεί πως το βιβλίο θα μπορούσε να κερδίσει το φετινό Booker, σημειώνει όμως, πικρόχολα, πως πρόκειται για ένα θεσμό που συνηθίζει να απονείμει το σωστό βραβείο, στο σωστό συγγραφέα, αλλά για το λάθος βιβλίο αφού το επίσης υποψήφιο το 1986 ‘Ιστορία της Θεραπαινίδος’ δεν είχε καταφέρει να κερδίσει ενώ ο Ian McEwan είχε κερδίσει για το ‘Άμστερνταμ’ αντί για το ‘Εξιλέωση’.\nΠροηγούμενο άρθροΜυστήρια Tρένα… στο Ρουφ Κυριακές γεμάτες γρίφους & μυστήρια\nΕπόμενο άρθροΑίθρια Λογοτεχνικά Μεσημέρια: H Στέργια Κάββαλου από τον Παύλο Μεθενίτη


Viachaslau Bokhan Motor Zaporozhye βίντεο, μεταγραφικα (προιστορια) και στατιστικά - SofaScore\nΠροσθέστε τις πληροφορίες του/της Viachaslau Bokhan στην ιστοσελίδα σας!\n7 Απρ 1996\nViachaslau Bokhan είναι 25 χρονών (7/4/1996) και είναι 206 εκ. ψηλός. Ο αριθμός φανέλας του είναι 74.\nΤα στατιστικά του/της Viachaslau Bokhan, στατιστικά καριέρας και βίντεο με τα καλύτερα στιγμιότυπα μπορεί να είναι διαθέσιμα στο SofaScore για μερικούς από τους αγώνες του/της Viachaslau Bokhan και της ομάδας Motor Zaporozhye. Ο προηγούμενος αγώνας του/της Viachaslau Bokhan για την ομάδα Motor Zaporozhye ήταν εναντίον της ομάδας HC Meshkov Brest στο/στην Champions League, και τελείωσε με αποτέλεσμα 30 - 23. (Η ομάδα HC Meshkov Brest κέρδισε τον αγώνα ).\nΤο SofaScore ζωντανή εξέλιξη ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Viachaslau Bokhan live score τους αγώνες ζωντανά στο κινητό σας!


Γροιλανδία: Στη γη των Ινουίτ | Η ΚΑΘΗΜΕΡΙΝΗ\nΟ φωτογράφος Μπάμπης Γκιριτζιώτης μάς μεταφέρει τις εντυπώσεις του από το μεγαλύτερο νησί του κόσμου και αυτόνομη περιοχή της Δανίας.\nΧιλιάδες θαλασσοπούλια αφήνουν προσωρινά το πόστο τους, μέχρι να περάσει η αναταραχή που προκαλεί η αποκόλληση τόνων πάγου από τον παγετώνα. ΦΩΤΟΓΡΑΦΙΕΣ: Μπάμπης Γκιριτζιώτης/Canon Greece\nΜεγάπτερη μητέρα και το μωρό της κολυμπούν στα πλούσια νερά του icefjord, όπου έχουν μεταναστεύσει από το θερμό κλίμα της Καραϊβικής.\nΞεκούραση και παιχνίδι το καλοκαίρι, πριν από τη σκληρή δουλειά του χειμώνα.\nΜια σύντομη στάση στο παγόβουνο, ψάχνοντας για την τροφή της ημέρας.\nΚλασική φιγούρα ντόπιου κυνηγού.\n2 Φεβρουαρίου, 2021 02.02.2021 • 07:45\nΟ Μπάμπης Γκιριτζιώτης είναι φωτογράφος τοπίου, επίσημος φωτογράφος της Canon Greece και με μεγάλη εμπειρία στις δράσεις στη φύση (ορεινό τρέξιμο, ορεινή ποδηλασία, ορειβασία, ορειβατικό σκι κ.ά.). Μαζί έχει τύχει να κάνουμε μια ταξιδιωτική αποστολή στο Λεωνίδιο, με αφορμή το φεστιβάλ αναρρίχησης που διοργανώνεται στην περιοχή, αλλά ξέρω ότι ο ίδιος ανεβαίνει συχνά στον Όλυμπο, ότι έχει βρεθεί στις Άλπεις, στο Νεπάλ, στην Αφρική. Γι’ αυτό δεν μου έκανε εντύπωση όταν έμαθα ότι ταξίδεψε στη Γροιλανδία. Ήταν η φυσική εξέλιξη των πραγμάτων, έπειτα από τόσα ταξίδια στα βουνά και στα χιόνια.\nΥφές και χρώματα του πάγου καθρεφτίζονται στη γαλήνια θάλασσα του φιορδ.\nΑυτό που μου έκανε εντύπωση ήταν η εποχή που διάλεξε να το κάνει: το καλοκαίρι του 2020, εν μέσω πανδημίας. «Αναποδιές υπήρξαν πολλές, με ακυρωμένες πτήσεις, αλλαγές δρομολογίων, ψιλά γράμματα στις ιστοσελίδες αεροπορικών εταιρειών, κρατικών οργανισμών κ.λπ.», θυμάται. Από την Αθήνα ταξίδεψε στην Κοπεγχάγη (3 ώρες), όμως η κυβέρνηση της Γροιλανδίας δεν αναγνώριζε το αρνητικό τεστ για την Covid-19 που είχε κάνει στην Ελλάδα και δεν του επέτρεψαν την επιβίβαση. Ωστόσο με τη γνωστή σκανδιναβική οργάνωση «μπόρεσα να πάρω προσωρινό δανέζικο ΑΜΚΑ, να κάνω κι άλλο τεστ και να μπω στο αεροπλάνο». Από την Κοπεγχάγη προσγειώθηκε στο αεροδρόμιο του Kangerlussuaq στη Γροιλανδία (5 ώρες) κι από εκεί με ελικοφόρο στη μικρή πόλη Ιλούλισατ (1 ώρα). «Στο νησί έμεινα μία εβδομάδα, αλλά η αλλαγή της ώρας και το ότι δεν νύχτωνε έκαναν την κάθε μέρα να μοιάζει τουλάχιστον με δύο».\nΧάρη στα έντονα χρώματά τους, τα σπίτια ξεχωρίζουν από μακριά όταν η στεριά και η θάλασσα καλύπτονται από χιόνι και πάγο.\nΕπέλεξε να μείνει σε airbnb και περιηγήθηκε σε μια χώρα γεμάτη παραξενιές, που δεν μοιάζει με καμία άλλη στον κόσμο: παγωμένη και πανάκριβη. Και εξηγεί «Όπου δεν υπάρχει πάγος υπάρχει πέτρα, τύρφη, ένα στρώμα από λειχήνες – η αίσθηση του να περπατάς πάνω σε αυτό το έδαφος είναι σαν σε μαλακό χαλί. Tαυτόχρονα, η χώρα δεν έχει πρώτες ύλες πέρα από ψάρια και γαρίδες! Όλα τα προϊόντα φτάνουν στο νησί με αεροπλάνα ή καράβια, και αυτό απογειώνει τις τιμές». Παραδέχεται ωστόσο ότι την αγάπησε πάρα πολύ και το επόμενο καλοκαίρι αναμένεται να ξαναπάει, με παρέα αυτή τη φορά. «Σε συνεργασία με τη The Lifetime Experience (thelifetimeexperience.com) διοργανώνω φωτογραφικά workshops σε ανοιχτό πεδίο, τα οποία απευθύνονται σε όσους αγαπούν τη φωτογραφία και τη φύση. Τον Αύγουστο του 2021 έχουμε προγραμματίσει ένα φωτογραφικό ταξίδι στη Γροιλανδία, ώστε να μοιραστούμε την εμπειρία με ένα μικρό γκρουπ συνταξιδιωτών». Το επόμενο δικό του, προσωπικό ταξίδι στη μακρινή γη των Ινουίτ (οι αυτόχθονες κάτοικοι της Γροιλανδίας), όμως, θέλει να το κάνει χειμώνα. «Να ζήσω το σκοτάδι του Δεκέμβρη και την ανατολή του Γενάρη». Μέχρι να έρθει εκείνη η στιγμή, μοιράζεται μαζί μας τις περιπέτειες του ταξιδιού και του φωτογραφικού του οδοιπορικού που έχει τίτλο «Arctic Heat».\nΠερπατώντας στα σηματοδοτημένα μονοπάτια της UNESCO γύρω από το Ιλούλισατ.\nΑΝΑΜΕΣΑ ΣΤΟΥΣ ΠΑΓΟΥΣ\nΟ Μπάμπης έφτασε στη Γροιλανδία στις 6 Αυγούστου, με θερμοκρασία λίγο κάτω από το μηδέν. Την εποχή αυτή ο ήλιος δύει γύρω στις 23.30, αλλά σκοτάδι δεν πέφτει ποτέ. «Από τον Σεπτέμβριο και μετά, ο ήλιος εμφανίζεται όλο και λιγότερο, ώσπου τον Νοέμβριο δύει και δεν εμφανίζεται πάνω από τον ορίζοντα για σχεδόν δύο μήνες». Αναρωτιέμαι πώς είναι η φύση σε ένα μέρος σαν τη Γροιλανδία, της οποίας ένα μεγάλο κομμάτι βρίσκεται πάνω από τον Αρκτικό Κύκλο. «Το καλοκαίρι που ήμουν εκεί, ήταν ανθισμένα διάφορα μικρά λουλούδια και μούρα, καμπανούλες και μύρτιλα. Είναι τόσο όμορφο να βλέπεις τη φύση να ανθίζει σε αφιλόξενο περιβάλλον. Από ζώα έχει πολλά πουλιά, κοράκια στη στεριά και θαλασσοπούλια στη θάλασσα, που ξεκουράζονται πάνω στα παγόβουνα. Αλεπούδες και λαγοί στην ενδοχώρα (που δεν μου έκαναν τη χάρη), αλλά και φώκιες που σήκωναν τα κεφαλάκια τους από το νερό όλο περιέργεια». Μεγάλες πρωταγωνίστριες, όμως ήταν οι φάλαινες, θηριώδεις και επιβλητικές, με βάρος που μπορεί να αγγίξει τους 35 τόνους. «Ανάμεσα στα παγόβουνα η θάλασσα είναι ατάραχη κι από μέσα της βλέπεις να εμφανίζεται ένας φυσητήρας, η ράχη και τέλος η μεγαλοπρεπής ουρά με το χαρακτηριστικό ασπρόμαυρο μοτίβο. Πιο σπάνια ξεπροβάλλει το κεφάλι, συνήθως για παιχνίδι, ενώ ελάχιστες φορές μια φάλαινα κάνει άλμα έξω από το νερό. Οι καπετάνιοι δείχνουν εξαιρετικό σεβασμό, φροντίζοντας να σβήσουν τη μηχανή πριν φτάσουν κοντά τους. Απόδειξη αυτού είναι το ότι βρεθήκαμε πολύ κοντά σε τρεις φάλαινες που κοιμούνταν κοντά στην επιφάνεια του νερού. Μια φίλη μάς συμβούλεψε να ψάχνουμε τα πουλιά για να βρούμε τις φάλαινες. Και πράγματι, πάνω από καθεμία υπήρχε ένα μικρό σμήνος από γλαροπούλια. Ο λόγος είναι φυσικά η τροφή! Η φάλαινα καθώς αναδύεται ταράζει τα κοπάδια ψαριών και τα φέρνει κοντά στην επιφάνεια».\nΦωτογραφίζοντας τον παγετώνα Eqi.\nΜιλώντας για τη Γροιλανδία, ο Μπάμπης αναφέρεται σε κάτι που ελάχιστοι άνθρωποι εντάσσουν στις ταξιδιωτικές περιγραφές τους: τους ήχους. «Ο ήχος από τον φυσητήρα της φάλαινας, τα ουρλιαχτά των σκυλιών την ώρα του φαγητού και ο εκκωφαντικός θόρυβος από την αποκόλληση του παγόβουνου. Αυτό είναι το soundtrack της Γροιλανδίας». Η αποκόλληση του παγόβουνου, λέει, η οποία μπορεί να ξεκινάει ως ήχος, αλλά στην πορεία συνδυάζεται και με εικόνες… «Μέσα στην απόλυτη ησυχία ακούς έναν εκκωφαντικό ήχο –σαν βροντή–, γυρνάς με τη μηχανή σε ετοιμότητα και βλέπεις τόνους πάγου να καταποντίζονται, την ίδια στιγμή που σύννεφα από ψαροπούλια σηκώνονται στον αέρα. Το σκάφος κουνιέται από το τσουνάμι που σηκώνει ο πάγος, μικρά κομμάτια χτυπούν στο μεταλλικό σκαρί και το μυαλό σου κάνει σενάρια για μεγαλύτερες αποκολλήσεις, μεγαλύτερα τσουνάμι…» Κι αν για έναν επισκέπτη, όπως είναι ο Μπάμπης, αυτές είναι σκηνές κινηματογραφικές, για έναν Γροιλανδό είναι η καθημερινότητά του. Η οποία, ναι, φαίνεται ότι χρόνο με τον χρόνο αλλάζει. Κατά πόσο, λοιπόν, είναι θερμόμετρο της κλιματικής αλλαγής το λιώσιμο των γροιλανδέζικων πάγων; «Δεν θα απαντήσω με επιστημονικούς όρους, στοιχεία και διαγράμματα, δεν είναι αυτή η θέση μου. Ωστόσο, το project “Arctic Heat” ασχολείται με αυτό ακριβώς το θέμα. Μιλώντας με τους κατοίκους του Ιλούλισατ, έμαθα πως τα παγόβουνα που αποκολλώνται από τον παγετώνα είναι όλο και πιο μικρά, η παγοκάλυψη της θάλασσας τον χειμώνα όλο και πιο λεπτή, οι βροχές όλο και περισσότερες, το καλοκαίρι όλο και μεγαλύτερο. Για τους Γροιλανδούς, η αλλαγή του κλίματος είναι έντονα αισθητή, παρόλο που δεν θεωρείται πάντοτε αρνητικό αυτό. Για παράδειγμα, το γεγονός ότι η θάλασσα παγώνει όλο και πιο αργά σημαίνει ότι η εμπορική αλιεία ανθεί».\nΜΕ ΤΑΜΠΕΡΑΜΕΝΤΟ ΙΝΟΥΙΤ\nΈχει τουρισμό η Γροιλανδία, υπάρχουν υποδομές; Ο τουρισμός αυξάνεται και τον θέλουν. Πλέον υπάρχουν όλων των ειδών οι υποδομές στους οικισμούς όπως το Ιλούλισατ. Tο γεγονός ότι το καλοκαίρι διαρκεί περισσότερο, λόγω κλιματικής αλλαγής, σημαίνει ότι έχουν περισσότερο χρόνο για να αξιοποιήσουν. Δρόμοι, βέβαια, υπάρχουν μόνο μέσα στην πόλη ή στο χωριό. Δεν υπάρχει οδικό δίκτυο για να πας από το ένα μέρος στο άλλο. Οι μετακινήσεις το καλοκαίρι γίνονται από τη θάλασσα με βάρκες και τον χειμώνα με έλκηθρα μηχανικά ή με σκυλιά. Πολύ συχνές είναι και οι εσωτερικές πτήσεις με μικρά αεροπλάνα και ελικόπτερα.\nΣτις φωτογραφίες σου τα σπίτια των Γροιλανδών μοιάζουν σκανδιναβικά. Η σύγχρονη αρχιτεκτονική της Γροιλανδίας είναι δανέζικη, τα σπίτια είναι ξύλινα και πατούν πάνω σε τσιμεντένιες βάσεις. Φυσικά τα υλικά είναι εισαγόμενα, αφού ξυλεία στη Γροιλανδία δεν υπάρχει. Όπως και στη σκανδιναβική χερσόνησο, τα σπίτια παραδοσιακά βάφονταν σε έντονα χρώματα για να ξεχωρίζουν μέσα στο χιόνι, αλλά και για να διευκολύνουν τον προσανατολισμό, καθώς δεν υπήρχαν οδοί και αριθμοί. Κάθε χρώμα συμβόλιζε και κάποιο επάγγελμα – κίτρινο ο γιατρός, μπλε ο ψαράς, κόκκινο ο μανάβης. Τα παραδοσιακά σπίτια των Ινουίτ, βέβαια, ήταν υπόσκαφα, φτιαγμένα από τύρφη, με ανηφορική είσοδο, ώστε να μένει μέσα η ζεστασιά από τη φωτιά.\nTο καλοκαίρι το κυνήγι της φώκιας γίνεται μέσα από βάρκες.\nΜε τι ασχολούνται, αλήθεια, οι άνθρωποι εκεί; Οι φιλόξενοι Γροιλανδοί είναι ως επί το πλείστον Ινουίτ, αλλά με σημαντικές προσμείξεις τόσο με Δανούς όσο και με ανθρώπους από μέρη όπως η Μαλαισία και η Ταϊλάνδη. Το ψάρεμα και το κυνήγι είναι οι βασικές ασχολίες των περισσοτέρων, με τον τουρισμό και τις κατασκευές να σημειώνουν άνοδο. Έμαθα επίσης ότι υπάρχει αρκετός κόσμος που ζει με επιδόματα και υποστήριξη από το δανέζικο κράτος. Γενικά ένιωσα ότι η χώρα βρίσκεται σε ένα μεταίχμιο. Σίγουρα υπάρχει ένα ρεύμα υπερηφάνειας για την κουλτούρα των Ινουίτ, αλλά το πώς αυτή θα συνδυαστεί με Play Station, ανεργία, TikTok κ.λπ. είναι κάτι που θα ήθελα πολύ να παρακολουθήσω.\nΤι θρήσκευμα έχουν, είναι προτεστάντες όπως οι Δανοί; Οι σύγχρονοι Γροιλανδοί είναι προτεστάντες (λουθηρανοί) και σε κάθε οικισμό υπάρχουν όμορφες ξύλινες εκκλησίες. Βέβαια, οι Ινουίτ έχουν ανιμιστική παράδοση και έναν πνευματισμό πολύ ζωντανό μέχρι σήμερα.\nΚαι η θέση της γυναίκας ποια είναι; Στη γροιλανδική κουλτούρα η γυναίκα είναι κεντρική, δυναμική φιγούρα και το σύμβολό της είναι το ulu, το παραδοσιακό μαχαίρι-εργαλείο για το γδάρσιμο της γούνας της φώκιας. Μάλιστα ο μύθος λέει ότι ο πάγος δεν σχηματίζεται από το κρύο, αλλά από τον ήχο που κάνει το συγκεκριμένο μαχαίρι όταν πέφτει από τα χέρια της γυναίκας.\nΣε μια χώρα όπου δεν μεγαλώνει σχεδόν τίποτα, πώς διατρέφεται ο πληθυσμός; Όλες οι θρεπτικές ουσίες πρέπει να προέρχονται από θηράματα, κυρίως φώκιες, φάλαινες και αρκούδες. Μου έκανε τρομερή εντύπωση αυτό, ότι ένας λαός επιβιώνει χωρίς καθόλου φρέσκα φρούτα και λαχανικά! Σήμερα, βέβαια, στα καταστήματα του νησιού υπάρχουν τα πάντα, κατεψυγμένα και τυποποιημένα, εισαγωγής από τη Δανία.\nΜια και είπαμε για φώκιες, αν κάποιος ανοίξει μια συζήτηση με έναν Γροιλανδό για τα δικαιώματα των ζώων, ποια αντίδραση να περιμένει; Η απάντηση των Γροιλανδών είναι ότι κυνηγούν μόνο για να ζήσουν. Οι βιταμίνες των Ινουίτ προέρχονται από το συκώτι, το μυαλό και το λίπος της φώκιας, ενώ το δέρμα το χρησιμοποιούν για ρουχισμό. Και αν πουλούν κάποια δέρματα, αυτό πλέον είναι για να πληρώσουν το ρεύμα και το τηλέφωνο.\nΤι δεν θα ξεχάσεις ποτέ από αυτό το ταξίδι; Δύο ουρές, μαμά και μωρό, μια συγχρονισμένη βουτιά με φόντο το μεταμεσονύκτιο ηλιοβασίλεμα σε μια θάλασσα μεταξένια. Αν και έχω επισκεφτεί τον σκανδιναβικό βορρά και τον έχω αγαπήσει, στη Γροιλανδία βρήκα κάτι που δεν το έχω ξανασυναντήσει: το πρωτόγονο, το ανέγγιχτο από τον άνθρωπο, το θεμελιώδες.\nInfo: Στο babisgiritziotis.com σύντομα θα αναρτηθεί ένα ψηφιακό λεύκωμα από το ταξίδι στη Γροιλανδία.


Δελτίο Τύπου:"Θεώρηση Δελτίων Μετακίνησης Αμέα για το έτος 2014"\nTue, 2014-04-15 07:54\nΗ Περιφέρεια Στερεάς Ελλάδας ενημερώνει τους ενδιαφερόμενους ότι σύμφωνα με την αριθμ. Δ29α/Φ.11/ Γ.Π. οικ. 11762/42/10-04-2014 διευκρινιστική εγκύκλιο του Υπουργείου Εργασίας, Κοινωνικής Ασφάλισης & Πρόνοιας, η θεώρηση των Δελτίων Μετακίνησης ΑμεΑ για το έτος 2014 αρχίζει στις 15-4-2014 και λήγει στις 31-12-2014. Τα ήδη θεωρημένα δελτία για το έτος 2013 ισχύουν μέχρι 31-5-2014.\nΔελτίο τύπου : " Ο Περιφερειάρχη Κλέαρχος Περγαντάς προς τα ΜΜΕ"\nFri, 2014-04-11 15:45\nΔελτίο Τύπου της Περιφέρειας Στερεάς Ελλάδας με θέμα : "ΠΑΓΚΟΣΜΙΑ ΗΜΕΡΑ ΥΓΕΙΑΣ"\nThu, 2014-04-03 15:51\nWed, 2014-04-02 14:59\nΠατήστε εδώ να δείτε το Δελτίο Τύπου και τις φωτογραφίες.\nΔελτίο Τύπου : Ο Περιφερειάρχης Στερεάς Ελλάδας κ. Κλέαρχος Περγαντάς στη Λιβαδειά, στην συνάντηση για την σύσταση της Αγροδιατροφικής Σύμπραξης της Περιφέρειας Στερεάς Ελλάδας.\nTue, 2014-04-01 12:54\nΣτη Λιβαδειά θα βρίσκεται αύριο 2 Απριλίου 2014 ο Περιφερειάρχης Κλέαρχος Περγαντάς, όπου θα συμμετέχει στην ενημερωτική εκδήλωση-συζήτηση που θα πραγματοποιηθεί για τη σύσταση Αστικής Μη Κερδοσκοπικής Εταιρείας (Α.Μ.Κ.Ε.) με την επωνυμία «Αγροδιατροφική Σύμπραξη Περιφέρειας Στερεάς Ελλάδας»\nΠατήστε εδώ για να κατεβάσετε το σχετικό δελτίο τύπου\nΔελτίο Τύπου "Στη Λαμία, έγινε την Δευτέρα 31 Μαρτίου 2014, η τακτική συνεδρίαση του Περιφερειακού Συμβουλίου της Στερεάς Ελλάδας"\nTue, 2014-04-01 07:53\nΣυνεδρίαση Περιφερειακού Συμβουλίου Στερεάς Ελλάδας : " Εγκρίνουμε για το 2014 ένα Τεχνικό Πρόγραμμα, ρεαλιστικό, εφικτό, με δεσμευμένες και πολύ αυξημένες πιστώσεις στις Συλλογικές Αποφάσεις. Όμως η μη απόδοση των ΚΑΠ στις Περιφέρειες της χώρας, είναι ένα τεράστιο πρόβλημα, που αν συνεχιστεί, δημιουργεί κρίσιμα ζητήματα στη λειτουργία τους. "\nΠατήστε εδώ για να κατεβάσετε το σχετικό αρχείο και τις Φωτογραφίες\nΠρόσκληση των μελών του Περιφερειακού Συμβουλίου Στερεάς Ελλάδας στην 4η ΤΑΚΤΙΚΗ συνεδρίαση που θα πραγματοποιηθεί στις 31-3-2014\nFri, 2014-03-28 16:46\nΔελτίο Τύπου : Συμμετοχή στην 26η Ολομέλεια του Κογκρέσου Τοπικών και Περιφερειακών Αρχών του Συμβουλίου της Ευρώπης στις 25-27 Μαρτίου 2014 στο Στρασβούργο\nThu, 2014-03-27 15:01\nΠατήστε εδώ για να κατεβάσετε τη σχετική φωτογραφία\nΔελτίο Τύπου: "Με παρέμβαση - ομιλία του Περιφερειάρχη κ. Κλέαρχου Περγαντά ξεκίνησε η ημερίδα για το νέο ΕΣΠΑ 2014-2020, που διοργανώθηκε από την Περιφέρεια Στερεάς Ελλάδας, την ΠΕΔ και την ΕΕΤΑΑ"\nMon, 2014-03-24 12:21\n"Με παρέμβαση-ομιλία του Περιφερειάρχη κ. Κλέαρχου Περγαντά ξεκίνησε η ημερίδα που πραγματοποιήθηκε στη Λαμία στις 21 Μαρτίου 2014, με θέμα "Το νέο ΕΣΠΑ 2014-2020 - Οι προτεραιότητες για τους Δήμους", που διοργανώθηκε από την Περιφέρεια Στερεάς Ελλάδας, την Περιφερεική Ένωση Δήμων (ΠΕΔ) και την Ελληνική Εταιρεία Τοπικής Ανάπτυξης & Αυτοδιοίκησης (ΕΕΤΑΑ)."\nΠατήστε εδώ για να κατεβάσετε το Δελτίο Τύπου την Ομίλια του Περιφερειάρχη Κλέαρχου Περγαντά - τις Φωτογραφίες.\nΔελτίο Τύπου : Ο Περιφερειάρχης Στερεάς Ελλάδας κ. Κλέαρχος Περγαντάς θα συμμετάσχει στην Ολομέλεια του Κογκρέσου Τοπικών και Περιφερειακών Αρχών του Συμβουλίου της Ευρώπης\nFri, 2014-03-21 14:53


Γουέστ Έλκτον - Ξενοδοχεία\nΞενοδοχεία σε: Γουέστ Έλκτον\nΠού να μείνετε σε: Γουέστ Έλκτον\nΑξιολόγηση πελατών6,2.Καλό311 σχόλια πελατών Hotels.com\nΑξιολόγηση πελατών8,4.Πολύ καλό177 σχόλια πελατών Hotels.com\nΑξιολόγηση πελατών9,2.Τέλειο188 σχόλια πελατών Hotels.com\nΑξιολόγηση πελατών6,8.Καλό87 σχόλια πελατών Hotels.com\nΑξιολόγηση πελατών9,2.Τέλειο351 σχόλια πελατών Hotels.com\nΑξιολόγηση πελατών8,0.Πολύ καλό144 σχόλια πελατών Hotels.com\nΑξιολόγηση πελατών6,6.Καλό168 σχόλια πελατών Hotels.com\nΜάθετε περισσότερα για: Γουέστ Έλκτον\nΓουέστ Έλκτον: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Γουέστ Έλκτον) θα βρείτε καταλύματα που ικανοποιούν τις ανάγκες όλων των ταξιδιωτών. Γουέστ Έλκτον: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Γουέστ Έλκτον), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Γουέστ Έλκτον) είναι εδώ με την εγγύηση χαμηλότερης τιμής μας.\nΓουέστ Έλκτον, Οχάιο: Περισσότερα ξενοδοχεία\nΓουέστ Έλκτον: Ξενοδοχεία με τη μεγαλύτερη βαθμολογία\nΠόλεις κοντά σε Γουέστ Έλκτον\nΓκράτις - Ξενοδοχεία\nΣόμερβιλ - Ξενοδοχεία\nΤζάκσονμπεργκ - Ξενοδοχεία\nΚάμντεν - Ξενοδοχεία\nΣέβεν Μάιλ - Ξενοδοχεία\nΤρέντον - Ξενοδοχεία\nΌβερπεκ - Ξενοδοχεία\nΔείτε περισσότερα ξενοδοχεία σε: Γουέστ Έλκτον


ΑΙΣΧΥΛΟΣ-«Προμηθέας Δεσμώτης» ***Στην αρχή όντας αναίσθητοι σαν τα κτήνη..... - *Διά-Κόσμος Ἑλλάς\nUnlabelled ΑΙΣΧΥΛΟΣ-«Προμηθέας Δεσμώτης» ***Στην αρχή όντας αναίσθητοι σαν τα κτήνη.....\nΑΙΣΧΥΛΟΣ-«Προμηθέας Δεσμώτης» ***Στην αρχή όντας αναίσθητοι σαν τα κτήνη.....\non Ιουλίου 27, 2020\n......έδωσα στους ανθρώπους λογική, τους έδωσα μυαλό. Στην αρχή, κοιτάζοντας, έβλεπαν λάθος κι ακούγοντας , δεν άκουγαν» μα σαν φαντάσματα που στα όνειρα μαζεύονται. Η περίπλοκη ιστορία των ημερών τους ήταν σε σύγχυση.


Απαγορεύονται οι οδικές μεταφορές εμπορευμάτων από Λευκορωσία και Ρωσία στην ΕΕ | ΟΦΑΕ\nΗ Επίσημη Εφημερίδα της ΕΕ δημοσίευσε τους κανονισμούς ΕC 2022/576 και EC 2022/577, με πρόσθετες λεπτομέρειες σχετικά με την απαγόρευση των μεταφορών προς και από την ΕΕ από Λευκορώσους και Ρώσους οδικούς μεταφορείς, συμπεριλαμβανομένων και των διελεύσεων.\nΤα οχήματα των μεταφορέων Λευκορωσίας και Ρωσίας πρέπει να εγκαταλείψουν το έδαφος της ΕΕ έως τις 16 Απριλίου 2022.\nΥπάρχουν ορισμένες εξαιρέσεις από την απαγόρευση, συμπεριλαμβανομένης της οδικής μεταφοράς πετρελαίου, φυσικού αερίου και ορισμένων ορυκτών, φαρμακευτικά, ιατρικά, γεωργικά προϊόντα και τρόφιμα· εμπορεύματα για ανθρωπιστικούς σκοπούς και εμπορεύματα που χρησιμοποιούνται από διπλωματικά ή προξενικά γραφεία.


Δυσκοιλιότητα Βίντεο - HealthyCoffee\nΓανοθεραπεία • Βίντεο\nΓανόδερμα και Δυσκοιλιότητα. Γνωρίζεται ότι το 80% του Ανοσοποιητικού μας στηρίζεται στο παχύ έντερο; Είναι το σπουδαιότερο όργανο στον οργανισμού μας. Το γανόδερμα είναι ένα φυσικό ανώτερο βότανο, και λόγω της προσαρμοστικότητας του, προσφέρει στον οργανισμό μας, αυτό που έχει ανάγκη τη δεδομένη στιγμή. Ενεργοποιώντας από τις πρώτες μέρες κατανάλωσης του, το βαθύ καθαρισμό του γαστρεντερικού. Γι’αυτό ακριβώς το λόγο νιώθουμε σημαντική ανακούφιση από τις πρώτες μέρες, και οι τακτικότητα στην τουαλέτα είναι πλέων καθημερινή .\nΗ αποτελεσματικότητα του γανοδέρματος στη δυσκοιλιότητα είναι εμφανής από τις πρώτες 15 μέρες. Η τουαλέτα βελτιώνεται σημαντικά, φτάνοντας μέσα σε 45 μέρες, και με τη σωστή δοσολογία γανοδέρματος να μην αισθανόμαστε πλέων τα δυσάρεστα συμπτώματα της δυσκοιλιότητας. (πλέων η τακτικότητα της τουαλέτας είναι καθημερινή )\nΗ Τηλεοπτική Συνέντευξη του Αντώνη Χανιωτάκη στη Νέα Τηλεόραση «Γανόδερμα και η Ιαματική του Δράση»\nΓια οποιαδήποτε διευκρίνιση επικοινωνήστε μαζί μας καλώντας 6946. 702. 139\nή συμπληρώστε τη φόρμα επικοινωνίας εδώ\nΤο γανόδερμα προσφέρει στον οργανισμό μας:\nΙσχυρή Προστασία σε Περιπτώσεις Δυσκοιλιότητας\nΟμαλοποιεί Άμεσα & Φυσικά, τη Λειτουργία του Παχέος Εντέρου\nΕνισχύει την άμυνα του οργανισμού (ανοσοποιητικό)\nΠροσφέρει πολύ καλή κυκλοφορία στο αίμα\nΟξυγονώνει τον οργανισμό χωρίς ουδεμία παρενέργεια\nΔιαβάστε για: το γανόδερμα & τα προσαρμογόνα βότανα\n⇒ το Πιστοποιημένο Γανόδερμα\nΤο γανόδερμα περιέχει πάνω από 400 δραστικές ουσίες & λόγω της υψηλής περιεκτικότητας του σε φυτικές ίνες βελτιώνει τις πεπτικές λειτουργίες και ομαλοποιεί τα πρόβλημα δυσκοιλιότητας που αντιμετωπίζουμε από τις πρώτες μέρες που θα το εντάξουμε στη διατροφή μας*. Το φαρμακευτικό μανιτάρι γανόδερμα, παρέχει προστασία σε περιπτώσεις δυσκοιλιότητας αλλά και στις αιμορροΐδες . Έχουμε άμεσα αποτελέσματα σε περίπτωση δυσεντερίας, δυσκοιλιότητας.\nΤο γανόδερμα, έχει αποδειχθεί ότι είναι αποτελεσματικό στην ανακούφιση & εξάλειψη των προβλημάτων δυσκοιλιότητας, καθαρίζει απομακρύνοντας τις τοξίνες από το γαστρεντρικό.\n⇒ το Πιστοποιημένο Γανόδερμα Εδώ\nγια μεγαλύτερη ποσότητα Γανόδερμα Εδώ →\n1 – γανόδερμα 90 κάψουλες κόστος 53,90 €*\n2 – γανόδερμα 180 κάψουλες κόστος 107,80 €*\nΓια οποιαδήποτε διευκρίνηση επικοινωνήστε μαζί μας στο » 6946702139 ή συμπληρώστε τη φόρμα επικοινωνίας → Εδώ\n*Αποστολή με Courier\nΔείτε το Βίντεο↓ “Γανόδερμα και Δυσκοιλιότητα”\nΤο γανόδερμα λόγω τις «προσαρμοστικότητας» του, αποκαθιστά την διαταραγμένη ισορροπία στο πεπτικό σύστημα.\n* Για το κατάλληλο δοσολογικό σχήμα με γανόδερμα, ρωτήστε: το Ιατρό, το θεραπευτή σας, ή απευθυνθείτε σε επιστημονικό προσωπικό με γνώση στη γανοθεραπεία και το γανόδερμα. ΠΡΟΣΟΧΗ καταναλώστε πιστοποιημένο γανόδερμα για να αποφύγετε τις παρενέργειες που προκαλεί το χύμα (αμφιβόλου ποιότητος).\n⇒ το Πιστοποιημένο Γανόδερμα → Εδώ\nΓιατί χρειαζόμαστε το γανόδερμα; Συνέντευξη με τον Ιατρό Dr. Lim\nΣυνεντεύξεις • Γανοθεραπεία\n“Γανόδερμα & Καρκίνος...\nΑντιμετωπίστε Κρυολόγημα, τη...\nΓανόδερμα και Πονοκέφαλος\nΝόσος του Crohn και Γανόδερμα


Άνγκελα Μέρκελ: Εάν εκλεγώ θα εξαντλήσω την τετραετία | Tribune.gr\nΑρχική ΚΟΣΜΟΣ Άνγκελα Μέρκελ: Εάν εκλεγώ θα εξαντλήσω την τετραετία\nΆνγκελα Μέρκελ: Εάν εκλεγώ θα εξαντλήσω την τετραετία\n17 Ιουλίου 2017, 15:36 | Γράψτε το σχόλιο σας\nΔιαβάστε σχετικά για Άνγκελα Μέρκελ, Γερμανία, Εκλογές,\nΟ αντίπαλός της, πρόεδρος των Σοσιαλδημοκρατών και υποψήφιος καγκελάριος Μάρτιν Σουλτς λίγες ώρες νωρίτερα είχε δηλώσει ότι η χώρα χρειάζεται περισσότερες επενδύσεις, οι οποίες θα την καταστήσουν δυνατή για το μέλλον.\nΗ καγκελάριος Μέρκελ απέφυγε να μιλήσει για συγκεκριμένους αριθμούς και δήλωσε:\n«Για μένα το κύριο θέμα δεν βρίσκεται στην ερώτηση αν θα πρέπει να δοθούν περισσότερα χρήματα. Αυτό μπορούμε και πρέπει να το κάνουμε αλλά θα πρέπει πρώτα να επισπεύσουμε τον σχεδιασμό», είπε.\nΓια τα επεισόδια και τους βανδαλισμούς κατά τη διάρκεια της συνόδου του G20 στο Αμβούργο δήλωσε:\n«Φέρω την ίδια ευθύνη όπως ο σοσιαλδημοκράτης δήμαρχος Όλαφ Σολτς και δεν την αποποιούμαι».\nΌσον αφορά τις διαφωνίες της κεντροδεξιάς Χριστιανικής Δημοκρατικής Ένωσης Γερμανίας (CDU), της οποίας ηγείται η κ. Μέρκελ, με το αδελφό της κόμμα στη Βαυαρία, τη συντηρητική Χριστιανική Κοινωνική Ένωση (CSU), η οποία τάσσεται υπέρ ενός ανώτατου ορίου προσφύγων που θα γίνονται δεκτοί στη χώρα, η Γερμανίδα καγκελάριος τόνισε:\n«Δεν πρόκειται να το δεχτώ. Θα πρέπει να καταπολεμήσουμε τις αιτίες που αναγκάζουν τους ανθρώπους να γίνουν πρόσφυγες», τόνισε.


Ηλίας - Ασφάλειες ΑλιβέριΑΣΦΑΛΙΣΗ ΑΝΕΓΕΡΣΗΣ ΟΙΚΟΔΟΜΩΝ\nΕίτε είστε ιδιοκτήτης και χτίζετε το σπίτι σας μόνος σας, με δάνειο ή χωρίς, είτε είστε κατασκευαστής και έχετε αναλάβει την κατασκευή ως εργολάβος, τα ασφαλιστικά μας προγράμματα σας καλύπτουν με πλήρη και ολοκληρωμένο τρόπο και σε ιδιαίτερα προσιτό κόστος.\nΤο πρώτο τμήμα του ασφαλιστικού μας προγράμματος καλύπτει οποιαδήποτε ζημιά στο ίδιο το έργο κατά τη διάρκεια της κατασκευής του, εκτός από αυτές που ρητά εξαιρούνται από τους γενικούς και ειδικούς όρους του συμβολαίου.\nΕνδεικτικά, τα σημαντικότερα καλυπτόμενα ζημιογόνα γεγονότα είναι τα παρακάτω:\nΤα προγράμματα προστατεύουν την κατασκευή σας και εσάς από κάθε απρόβλεπτη ζημιά κατά τη διάρκεια των οικοδομικών εργασιών, στο υπό ανέγερση ή ανακαίνιση κτίριο, καθώς και για ζημιές σε τρίτους, ενώ σας δίνει τη δυνατότητα να καλύψετε και τον εργοταξιακό εξοπλισμό ή τυχόν υπάρχουσα περιουσία με το ίδιο συμβόλαιο.


Η Λας Πάλμας υποβιβάστηκε με «τεσσάρα» από την Αλαβές | in.gr\nTAGS: αλαβέςλας πάλμαςποδόσφαιροΠΡΙΜΕΡΑ ΝΤΙΒΙΖΙΟΝ\nΗ Λας Πάλμας έγινε η δεύτερη ομάδα που «αποχαιρέτησε» και μαθηματικά τη μεγάλη κατηγορία του ισπανικού ποδοσφαίρου, μετά την αποψινή συντριβή της με 4-0 από την Αλαβές\nΗ Λας Πάλμας έγινε η δεύτερη ομάδα που «αποχαιρέτησε» και μαθηματικά τη μεγάλη κατηγορία του ισπανικού ποδοσφαίρου, μετά την αποψινή συντριβή της με 4-0 από την Αλαβές.\nΗ ομάδα των Καναρίων έμεινε στους 21 βαθμούς, 13 πίσω από τη Λεβάντε που βρίσκεται πάνω από τη ζώνη του υποβιβασμού, και ακολουθεί τη Μάλαγα στη Segunda Division.\nΤα αποτελέσματα και οι σκόρερ της 34ης αγωνιστικής στη La Liga:\nΛεγανές-Λα Κορούνια 0-0\n(63΄ Μάξι Γκόμες – 59΄ Σάντι Μίνα)\n(43΄, 55΄ Χεράρδ)\n(10΄ Αντριάν, 35΄ Εν-Νεσίρι)\nΛας Πάλμας-Αλαβές 0-4\n(51΄, 73΄ Μουνίρ, 79΄ Μεντράν, 90+1΄ Σομπρίνο)\nΑτλέτικο Μαδρίτης-Μπέτις 21:45\nΑθλέτικ Μπιλμπάο-Λεβάντε 23/4\nΣεβίλη-Ρεάλ Μαδρίτης 9/5\nΜπαρτσελόνα 83 -33αγ. –Champions League–\nΑτλέτικο Μαδρίτης 71 -33αγ. –Champions League–\nΡεάλ Μαδρίτης 68 -33αγ.\nΜπέτις 55 -33αγ.\nΣεβίλη 48 -33αγ.\nΑθλέτικ Μπιλμπάο 40 -33αγ.\nΛεβάντε 34 -33αγ.\nΛας Πάλμας 21 –Υποβιβασμός–


histopia: Η νέα ΕΕ: Άθλια οικονομική διακυβέρνηση\nΗ παγκόσμια κρίση του καπιταλισμού και η απειλή μιας μακροχρόνιας πανευρωπαϊκής ύφεσης φέρνουν στην επιφάνεια τις εγγενείς αντιφάσεις του οικοδομήματος της Ευρωπαϊκής Ένωσης και του «κινητήρα» της, της Ευρωζώνης: Κοινή νομισματική πολιτική από τη μία, διαφορετικές φορολογικές και «κοινωνικές» πολιτικές από την άλλη.\nΤο ευρώ ως εργαλείο εργατικού ξεζουμίσματος\nΟι λειτουργίες αυτές του ευρώ επιτελέστηκαν προς ικανοποίηση του κεφαλαίου και αδυνάτισμα της εργασίας. Η κρίση όμως έκανε την αντίφαση νομισματικής - φορολογικής πολιτικής εκρηκτική, πιο γρήγορα από ότι περίμενε ίσως το ίδιο το κεφάλαιο. Κι έτσι ψάχνουν τρόπο να τη λύσουν. Η ένωση γάλλων εργοδοτών πρόσφατα ζήτησε ρητά από τις σελίδες της Μοντ τη δημιουργία των Ηνωμένων Πορειών της Ευρώπης. Η γερμανική αστική τάξη έχει όμως άλλη γνώμη, αρνούμενη την προοπτική μεταφοράς φορολογικών εσόδων από τη μία στην άλλη περιφέρεια, όπως γίνεται στο εσωτερικό πραγματικών κρατών. Για το λόγο αυτό λοιπόν, η μπίλια προς το παρόν κάθεται στη συγκεντροποίηση των οικονομικών αποφάσεων στις Βρυξέλλες, χωρίς όμως την καθιέρωση οποιασδήποτε αναδιανεμητικής λειτουργίας ανάμεσα στις διαφορετικές χώρες. Στις 23 Νοέμβρη, η Κομισιόν παρουσίασε δύο ακόμα προτάσεις κανονισμών ως συνέχεια του πακέτου των έξι που εγκρίθηκαν αρχές Οκτώβρη από την Ευρωβουλή και το Ευρωπαϊκό Συμβούν. Πρόκειται για ένα νομοθετικό πλαίσιο, πού με αντικανονικές διαδικασίες-τόσο σε σχέση με τα εθνικά συντάγματα όσο και με την ίδια τη συνθήκη της EE- μεταφέρει την άσκηση όλης της οικονομικής πολιτικής και της κατάρτισης των εθνικών προϋπολογισμών στα χέρια της Κομισιόν και επιτρέπει την επέμβαση της στον καθορισμό των μισθών. Στα χρόνια του ευρώ, όλες οι αστικές τάξεις της Ευρώπης κέρδισαν απέναντι στις εργατικές και κάποιες αστικές ενάντια σε άλλες. Οι σχετικά χαμένες συσπειρώνονται γύρω από τις κερδισμένες και μαζί επιχειρούν το... τελικό ξεζούμισμα. Η γερμανική κεφαλαιοκρατία ηγείται τον ξεζουμίσματος, αλλά κρατά ανοιχτή την πόρτα της εξόδου κινδύνου κι αρνείται να δεσμευτεί σε μια διαδικασία πλήρους ομοσπονδιοποίησης.\nΟι τρόποι με τους οποίους μπορούν οι υποδείξεις της Κομισιόν να επηρεάσουν αποφασιστικά το πλαίσιο διαμόρφωσης των μισθών αναλύονται σε έγγραφο που διέρρευσε τον Ιούλιο του 2011 (Assesing the links between wage setting, competitiveness, and imbalances http://gesd.free.fr/wagecomp11.pdf). Στις συστάσεις που έχουν ήδη φέτος απευθυνθεί προς όλα τα κράτη μέλη, καλούνται τουλάχιστον επτά χώρες να ψαλιδίσουν τους μισθούς (βλ. πλαίσιο κάτωθι) χωρίς να μετριούνται η Ελλάδα, η Ιρλανδία και η Πορτογαλία. Με τον ένα ή τον άλλο τρόπο, η Κομισιόν θα μπορεί να παραγγέλνει στις κυβερνήσεις πώς να διαμορφώσουν (δηλ. να μειώσουν) τους μισθούς κι αν δεν συμμορφώνονται θα τους επιβάλει πρόστιμα ίσα με το 0,1% του ΑΕΠ της χώρας.\nΤο νομοθετικό πακέτο αυτό επεξεργάστηκαν παράλληλα στο δεύτερο μισό του 2010 οι υπουργοί Οικονομικών των κρατών - μελών υπό τον πρόεδρο του Συμβουλίου, Χέρμαν Βαν Ρομπάι, η Κομισιόν αλλά και η ένωση εργοδοτών BusinessEurope, η οποία έπεισε εν συνεχεία τους ευρωβουλευτές να σκληρύνουν το πακέτο, δίνοντας ακόμα περισσότερες εξουσίες στην Κομισιόν (Corporate Europe Observatory: ‘’An undemocratic economic governance?” http://www.corporateeurope.org/blog/undemocratic-economic-governance ).\nΜέσα στον πανικό της κρίσης, πραγματοποιείται μία τεράστια μεταφορά εξουσιών από εκλεγμένα κοινοβούλια και κυβερνήσεις σ' ένα μη εκλεγμένο όργανο, την Κομισιόν. Η αλλαγή αυτή γίνεται για να εφαρμοστεί χωρίς... εκλογικές οχλήσεις η βούληση των πολυεθνικών εργοδοτών, εκφρασμένη από την ευρωπαϊκή συνομοσπονδία τους, την BusinessEurope και μετουσιωμένη στο Σύμφωνο για το ευρώ (Corporate Europe Observatory: ‘’eBusiness against Europe’’).\nΗ επίσημη σελίδα με τις συστάσεις ανά χώρα: http://ec.europa.eu/europe2020/tools/ monitoring/recommendations_011/index_el.htm\nΗ UNICE παραμένει σήμερα η κύρια οργάνωση συλλογικής εκπροσώπησης του ευρωπαϊκού κεφαλαίου μετά και τη μετονομασία της σε BusinessEurope το 2007. Στις αρχές της δεκαετίας του '80 όμως, οι πολυεθνικές συνειδητοποίησαν την ανάγκη μιας πιο ευέλικτης οργάνωσης ώστε να ξεκολλήσουν το σχέδιο της ενιαίας αγοράς, που λόγω και των εργατικών αγώνων δεν είχε προχωρήσει στις δεκαετίες του '60 και του 70.\n(από το ΠΡΙΝ 4/12/2011)\nΑναρτήθηκε από raskolnikov στις Δευτέρα, Δεκεμβρίου 05, 2011


Νοσοκομείο Κατερίνης: Δεν «εξαναγκάστηκε» ο πατέρας να μεταβεί στη Θεσσαλονίκη για τον αντιοφικό ορό, ο ίδιος πρόθυμα δέχθηκε - Ο Ντελάλης\nΝοσοκομείο Κατερίνης: Δεν «εξαναγκάστηκε» ο πατέρας να μεταβεί στη Θεσσαλονίκη για τον αντιοφικό ορό, ο ίδιος πρόθυμα δέχθηκε\nΚαι δεύτερη απάντηση για το θέμα του περιστατικού με το δάγκωμα 22χρονου από οχιά και τη μετάβαση του πατέρα του στη Θεσσαλονίκη για να φέρει αντιοφικό ορό, έστειλε στα μέσα ενημέρωσης το Γενικό Νοσοκομείο Κατερίνης. Όπως αναφέρεται στην «Απάντηση σε δημοσιεύματα», όπως είναι το θέμα του δελτίου τύπου, που υπογράφεται από τον Διευθυντή της Μονάδας Εντατικής Θεραπείας Ανέστη Μπεκριδέλη, ο ίδιος πρότεινε στον πατέρα να μεταβεί στη Θεσσαλονίκη «προς εξοικονόμηση χρόνου και ο ίδιος πρόθυμα δέχθηκε».\n«Σε απάντηση δημοσιευμάτων για τον εικοσιδιάχρονο (22) νεαρό με δήγμα όφεως και του ΄΄εξαναγκασμού΄΄ του πατέρα για τη μετάβαση του στη Θεσσαλονίκη προς εξεύρεση αντιοφικού ορού, έχω να δηλώσω ότι προτάθηκε από εμένα στον πατέρα αν μπορεί να μεταβεί προς εξοικονόμηση χρόνου και ο ίδιος πρόθυμα δέχθηκε. Αν υπήρχε κάποιος ενδοιασμός ή αδυναμία θα είχα κινητοποιήσει τον μηχανισμό της υπηρεσίας ως είθισται.\nΕπίσης να τονίσω πως η χορήγηση αντιοφικού ορού κρίνεται από τη βαρύτητα της κλινικής εικόνας και την εξέλιξή της καθώς υπάρχει πιθανότητα απειλητικών για τη ζωή επιπλοκών του, και πάντα σε συνεννόηση με το Κέντρο Δηλητηριάσεων. Ο ασθενής ήταν από την αρχή υπό την παρακολούθηση μου και η πορεία της νόσου εξελίχθηκε ομαλά.\nΣυντονιστής Διευθυντής Μονάδας Εντατικής Θεραπείας ΓΝ Κατερίνης»\nαντιοφικός ορόςΓενικό Νοσοκομείο ΚατερίνηςΔιευθυντής Μονάδας Εντατικής Θεραπείαςοχιάπατέραςτσίμπημα οχιάς\nΣυνελήφθη ο γονέας που χτύπησε καθηγητή για τη μάσκα – Πώς εξηγεί την επίθεση στον εκπαιδευτικό\nΞεκίνησε η προετοιμασία της ΑΕ Καρίτσας για τη νέα αγωνιστική χρονιά (ΦΩΤΟ)\nΑναβάλλονται λόγω εθνικού πένθους εκδηλώσεις του Φεστιβάλ Ολύμπου


Καταγραφή ζημιών ζητεί ο Αγροτικός Σύλλογος Γαργαλιάνων - ΕΛΕΥΘΕΡΙΑ Online\nΑμεση καταγραφή των ζημιών από τον ΕΛΓΑ αλλά και αποζημιώσεις για τις ζημιές που προκλήθηκαν από τον καύσωνα στην καρπόδεση των ελιών, ζητεί ο Αγροτικός Σύλλογος Γαργαλιάνων.\nΖητεί επίσης να σταματήσει ο εμπαιγμός των αγροτών, καθώς καταστροφή τους θα σημαίνει και καταστροφή του αγροτοδιατροφικού τομέα στην Ελλάδα.\nΣε σχετική ανακοίνωση του συλλόγου τονίζεται: «Ο Αγροτικός Σύλλογος Γαργαλιάνων, αφουγκραζόμενος την αγωνία χιλιάδων αγροτών με την παρούσα ανακοίνωση θέλει να απευθυνθεί προς όλους όσοι σχετίζονται με την αγροτική πολιτική (υπουργείο Γεωργίας, ΕΛ.ΓΑ., Διευθύνσεις Αγροτικής Οικονομίας) και να αναδείξει την τεράστια ζημιά που προκλήθηκε στους ελαιώνες από τις πρόσφατες ακραίες υψηλές θερμοκρασίες.\nΕπειδή οι ελαιώνες ήταν στο κρίσιμο στάδιο της κομπόδεσης και γεννιούνται εύλογες αμφιβολίες για την παραγωγή του προσεχούς χειμώνα, ζητούμε από τον ΕΛΓΑ -καθ' ότι τον πληρώνουμε με την ενεργοποίηση της επιδότησης- να αποστείλει τάχιστα κλιμάκια καταγραφής και εκτίμησης των ζημιών και να προβεί σε αποζημιώσεις προς όλους τους πληγέντες αγρότες. Επίσης να υπενθυμίσουμε προς την ηγεσία του ΕΛΓΑ ότι ο οργανισμός συντηρείται αποκλειστικά και μόνο με χρήματα των αγροτών, οι παρεχόμενες υπηρεσίες είναι κατώτερες του αναμενόμενου και εάν δεν πληρωθεί στην ώρα του το χρέος αποστέλλεται στην Εφορία στερώντας από τον αγρότη φορολογική ενημερότητα.\nΟι ακραίες κλιματολογικές συνθήκες σε συνδυασμό με το υψηλό κόστος παραγωγής και τις χαμηλές τιμές του ελαιολάδου καθιστούν το μέλλον του αγρότη εξαιρετικά αβέβαιο. Χαμηλές τιμές αγροτικών προϊόντων, μείωση κοινοτικών ενισχύσεων, υψηλή φορολογία και ασφαλιστικό, δασικοί χάρτες, αισχροκέρδεια εμπόρων, υψηλό κόστος παραγωγής (τιμές λιπασμάτων, αγροεφοδίων, ημερομίσθια) συνομολογούν στο ότι σε λίγα χρόνια από σήμερα ο αγρότης θα έχει εξαφανιστεί από προσώπου γης.\nΑπευθυνόμαστε προς τα συναρμόδια υπουργεία που έχουν ευθύνη στη χάραξη αγροτικής πολιτικής, να προχωρήσουν προς επίλυση των πάσης φύσεως προβλημάτων των αγροτών, γιατί πολύ απλά σε λίγα χρόνια από σήμερα ο αγρότης δεν θα υπάρχει, η πρωτογενής παραγωγή θα έχει καταρρεύσει και εταιρείες θα αγοράζουν τα προϊόντα μας σ' εξευτελιστικές τιμές και θα πωλούνται στους καταναλωτές πανάκριβα. Σταματήστε τον εμπαιγμό των αγροτών διότι η καταστροφή μας θα ισοδυναμεί με καταστροφή του αγροτοδιατροφικού τομέα της Ελλάδας».


[ Συνεργάτες ] [ Εκδοτικό σημείωμα ] [ Παν. Γεννηματάς ] [ Αρχαία Λεύκτρα ] [ Λαογραφικά ] [ Παροιμίες ] [ Πολυάραβος ] [ Πέντε χρόνια... ] [ ΜΑΝΗάτικες... ] [ Ιστοσελίδα Μάνης ] [ Αθλητισμός... ] [ Επόμενο τεύχος ]\nΛΕΥΚΤΡΟ – ΣΤΟΥΠΑ\nΤΑ ΑΡΧΑΙΑ ΛΕΥΚΤΡΑ\nΤου Ανάργυρου Κουτσιλιέρη Δ.Φ., φιλολόγου-συγγραφέα\nΕίκοσι στάδια μετά τις Θαλάμες (Κουτήφαρι) ο Παυσανίας συνήντησε την πολίχνη Πέφνο κοντά στις εκβολές του λακωνικού Παμίσου, που τον ταυτίζουν με το ποτά μι της Μηλιάς. Απέναντι από την πολίχνη είναι το νησάκι Πέφνος, στο οποίο λέγεται ότι γεννήθηκαν οι Διόσκουροι. Τα αγάλματα τους ήσαν στημένα στο νησάκι. Είκοσι στάδια μετά την Πέφνο συνήντησε τα Λεύκτρα. Μεταξύ του σημερινού Λεύκτρου και της Στούπας πάνω στο λόφο παρατηρούνται ερείπια μεσαιωνικού κάστρου, που φαίνεται χτισμένο στη θέση που ήταν η ακρόπολη των παλαιών Λεύκτρων.\nΔιάφορα ευρήματα και θαλαμωτός τάφος μυκηναϊκών χρόνων, που βρέθηκε στις υπώρειες του λόφου της Στούπας, δείχνουν τη συνέχεια της ιστορικής ζωής της πόλεως, που απετέλεσε το μήλο της Έριδος Μεσσηνίων και Λακώνων. Καθώς αντελήφθη ο Παυσανίας, στην προς τη θάλασσα περιοχή του Λεύκτρου φωτιά, που μεταδόθηκε στο δάσος, έκαψε πολλά δέντρα και στον καμένο τόπο αποκαλύφθηκε άγαλμα του Ιθωμίτα Δία και τότε οι Μεσσήνιοι ισχυρίζοντο πως είναι δική τους η πόλη, αφού ο Ιθωμίτης Δίας λατρευότανε στη Μεσσηνία. Από τα αξιοθέατα που είδε ο Παυσανίας στα Λεύκτρα αναφέρει λίθινο άγαλμα του Ασκληπιού και της Ινούς, ναό και άγαλμα της Κασσάνδρας, που οι κάτοικοι την λένε Αλεξάνδρα. Παρετήρησε και ξόανα του Καρνείου Απόλλωνος. Πάνω στην ακρόπολη είδε ιερό και άγαλμα της Αθηνάς, καθώς και άλσος και ναό του Έρωτος. Μερικές πληροφορίες για τα Λεύκτρα δίνει και ο Forstet. Το Λεύκτρο είναι τα αρχαία Λεύκτρα.\nΗ ακρόπολη της πόλεως είναι πάνω σε λόφο που υψώνεται μέσα σε πεδιάδα. Παρατηρούνται εκεί τα ερείπια Ενετικού κάστρου, όπου στην αρχαιότητα υπήρχε ναός της Αθηνάς. Από επιγραφή που είδε ο Forster συμπεραίνει ότι είναι σωστός ο ισχυρισμός του Παυσανία για τη λατρεία του Ασκληπιού στα Λεύκτρα. Πληροφορήθηκε πως στις όχθες ενός ρυακιού στα Λεύκτρα οι κάτοικοι βγάζουν ξυλοκάρβουνο και αυτό νομίζει πως δείχνει τη θέση όπου ήταν το Άλσος του Έρωτα, το οποίο αναφέρει ο Παυσανίας ότι κάηκε κατά την εποχή του.\nΤΟ "ΘΕΜΑ ΚΙΝΣΤΕΡΝΑΣ" ΚΑΙ Η ΜΕΣΑΙΩΝΙΚΗ ΜΑΝΗ\nΔιδάκτορα Ιστορίας Πανεπιστημίου του Λονδίνου-Επιστημονικού συνεργάτη του Ελληνικού Ανοικτού Πανεπιστημίου\nΠαρά τις επίμονες μελέτες των παλαιοτέρων αλλά και των νεώτερων ιστορικών η ιστορία της μεσαιωνικής Μάνης εξακολουθεί να παρουσιάζει πολλά σκοτεινά σημεία, γεγονός που οφείλεται πρωταρχικά στη σιωπή των μεσαιωνικών πηγών για την απομακρυσμένη και γεωγραφικά σχεδόν απομονωμένη αυτή περιοχή της Πελοποννήσου. Ένα από θέματα που σχετίζονται με τη μεσαιωνική Μάνη και δεν έχουν διασαφηνισθεί επαρκώς μέχρι σήμερα είναι η ύπαρξη ή μη ενός "θέματος Κινστέρνας", η γεωγραφική θέση του και η γενικότερη σχέση του με τη μεσαιωνική Μάνη. Το θέμα αυτό αγγίζει για πρώτη φορά ο Νικόλαος Νικολούδης (εκ μητρός Πατσουράκου από τα Κονάκια Γυθείου), γνωστός για τις αναζητήσεις και ενασχολήσεις τον στην καθ εαυτού επιστημονική ειδικότητα τον την Βυζαντινολογία\nΠροτού ερευνήσουμε το συσχετισμό της ονομασίας "θέμα Κινστέρνας" με τη μεσαιωνική Μάνη είναι απαραίτητη η διευκρίνηση του περιεχομένου του όρου "θέμα". Ως γνωστό με αυτό τον όρο οι Βυζαντινοί συγγραφείς αναφέρονται σε μεγάλες διοικητικές και στρατιωτικές ενότητες, κυρίως της Μικράς Ασίας, η δημιουργία των οποίων προέκυψε ως αντιστάθμισμα των σοβαρών εξωτερικών απειλών που αντιμετώπιζε το βυζαντινό κράτος από τις επιθέσεις των Αράβων και, δευτερευόντως, των διαφόρων σλαβικών φύλων της βορειότερης Βαλκανικής.\nΟ θεσμός των θεμάτων γνώρισε την πλήρη ακμή του την περίοδο μεταξύ του έβδομου και του ενδέκατου αιώνα, Μετά τις αρχές του ενδέκατου αιώνα, εποχή της μεγαλύτερης ακμής του βυζαντινού κράτους υπό την ηγεσία του Βασιλείου Β' Βουλγαροκτόνου (976-1025), τα θέματα άρχισαν να υποκαθίστανται από άλλου τύπου διοικητικές ενότητες και η στρατιωτική σημασία τους να μειώνεται. Οι κυριότεροι λόγοι γι' αυτό ήταν η απουσία επικίνδυνων αντιπάλων στα σύνορα της Βυζαντινής αυτοκρατορίας και η συνακόλουθη αντικατάσταση των θεματικών στρατών που αποτελούνταν από μόνιμους στρατιώτες με μισθοφορικά σώματα, για τα οποία υπήρχε η αντίληψη ότι κόστιζαν λιγότερο και ότι ήταν πιο αποτελεσματικά.\nΠάντως ο όρος "θέμα" εξακολούθησε να χρησιμοποιείται αναχρονιστικά στις μεταγενέστερες βυζαντινές πηγές προκειμένου να δηλώσει άλλου τύπου διοικητικές περιφέρειες. Η ονομασία "θέμα Κινστέρνας" συναντάται σε ένα χωρίο του Βυζαντινού ιστοριογράφου Γεωργίου Παχυμέρη, και ειδικότερα στο σημείο που περιγράφει την παράδοση των κάστρων της Λακωνίας από τον Λατίνο πρίγκιπα της Αχαΐας Γουλιέλμο Βιλλεαρδουίνο στον Βυζαντινό αυτοκράτορα Μιχαήλ Η' Παλαιολόγο (1262). Υπενθυμίζουμε ότι κα τά τη σύγκρουση του Μιχαήλ (αυτοκράτορα τότε της μικρασιατικής αυτοκρατορίας της Νικαίας) με τον "δεσπότη" της Ηπείρου Μιχαήλ Β' Άγγελο και τον σύμμαχο του Γουλιέλμο Βιλλεαρδουίνο στην Πελαγονία της βόρειας Μακεδονίας (στην περιοχή του σημερινού Μοναστηρίου), το 1259, ο τελευταίος είχε αιχμαλωτισθεί και προκειμένου να εξασφαλίσει την απελευθέρωση του συναίνεσε στην παραχώρηση ορισμένων κάστρων της Λακωνίας.\nΣύμφωνα δηλαδή με τα λεγόμενα του Παχυμέρη συμφώνησε "να δώσει στους Ρωμαίους [Βυζαντινούς], ώστε ο αυτοκράτορας [Μιχαήλ] να έχει αναφαίρετη εξουσία επάνω τους, αυτά τα μέρη στην Πελοπόννησο: τη Μονεμβασία, τη Μάινα, το Γεράκι, το Μυζήθρα [Μυστρά]... και όλο το θέμα γύρω από την Κινστέρνα, που είχε μεγάλη έκταση και πολλά αγαθά". Το κείμενο του Παχυμέρη είναι η μόνη ιστορική πηγή που αναφέρεται σ' αυτή την ανταλλαγή η οποία μνημονεύει το "θέμα Κινστέρνας". Πάντως η ονομασία Γιστέρνα (δημώδης παραφθορά του Κινστέρνα) εμφανίζεται δύο ακόμη φορές στο κείμενο του Χρονικού του Μορέως, αν και σε σχέση με άλλα γεγονότα.\nΕιδικότερα, περιγράφοντας τις προσπάθειες του Γουλιέλμου Βιλλεαρδουίνου να εξασφαλίσει την υποταγή των κατοίκων της Μάνης και του Ταϋγέτου κατά την πρώτη περίοδο της ηγεμονίας του (1246-59), το Χρονικό του Μορέως αναφέρει: "Κι αφότου επροσκύνησεν του Μελιγού ο δρόγγος, τινές απ' αυτούς [δηλαδή τους ηγέτες των ορεσίβιων Μηλιγγών της βορειοδυτικής Μάνης] είπασιν του πρίγκιπα Γουλιάμου, ότι αν θέλη να έχη τον ζυγόν όλον στο θέλημάν του, να ποίηση κάστρο εις τον αιγιαλόν πλησίον της Γιστέρνας" (στίχοι 3132-5). Εξάλλου περιγράφοντας τις προσπάθειες του Βυζαντινού στρατηγού Μακρηνού να συγκεντρώσει στρατεύματα από τις περιοχές που είχαν ανακαταλάβει οι Βυζαντινοί προκειμένου να οργανώσει μια εκστρατεία απελευθέρωσης και της υπόλοιπης Πελοποννήσου από τη λατινική κυριαρχία (1263-4) το Χρονικό αναφέρει: "ο δρόγγος γαρ του Μελιγού, το μέρος της Γιστέρνας, εκείνοι ερροβόλεψαν με τά τον βασιλέα" (στίχοι 4592-3).\nΗ σπανιότητα των αναφορών στην περιοχή της Κινστέρνας/Γιστέρνας υποδηλώνει ότι κατά τη μεσαιωνική περίοδο ο ευρύτερος χώρος της ήταν γνωστός με κάποιο άλλο όνομα, γεγονός που προκάλεσε αρκετά προ βλήματα σε νεώτερους ερευνητές που προσπάθησαν να την εντοπίσουν γεωγραφικά. Έτσι ο Schmitt οδηγήθηκε (1904) σε ταύτιση της Γιστέρνας με τον όρμο Κιστέρνες, στην περιοχή του Ταινάρου. Την ίδια άποψη εξέφρασε παλαιότερα (1843) ο J.Α.C.\nBuchon και πιο πρόσφατα (1960) ο Longnon. Αντίθετα, σχολιάζοντας το κείμενο του Χρονικού του Μορέως ο Πέτρος Καλονάρος απορρίπτει την θέση των προηγούμενων ερευνητών, θεωρώντας ότι βασίζεται σε εσφαλμένη καταχώρηση ενός όρμου κοντά στο Ταίναρο που ήταν ευρύτερα γνωστός με την ονομασία Ασώματος, ως "Κιστέρνες", από τους χαρτογράφους του γαλλικού εκστρατευτικού σώματος στην Πελοπόννησο (1828-31). Παλαιότερα (1928) ο Πέτρος Φουρίκης είχε εκφράσει την άποψη ότι "το περί την Κινστέρναν θέμα" του Παχυμέρη θα έπρεπε να αναζητηθεί στον περίγυρο του κάστρου του Λεύκτρου/Beaufort. Συμφωνώντας με την άποψη του Φουρίκη ο Καλονάρος δήλωσε: "Η Γιστέρνα, ή, ως αναφέρεται υπό των Βυζαντινών το περί Κινστέρναν θέμα... ήτο η περιοχή του Λεύκτρου, αυτή η ιδία ακριβώς, όπου εκτίσθη το ομώνυμον κάστρον Λεύτρον, τουτέστι άνωθεν ολίγον του κυρίως Ζυγού.\nΗ περιοχή Γιστέρνας περιελάμβανεν πιθανώς και την άλλην Β. Λακωνικήν, δηλαδή την περιοχήν Σταυροπηγίου ή Ζαρνάτας εκτεινομένη κα τά μήκος της ακτής μέχρι του Αλμυρού των Καλαμών... Πάντως εκείτο εις το Β. Τμήμα της Λακωνικής". Με την άποψη του Καλονάρου συμφωνούν οι Κουγέας και Βαγιακάκος. Ειδικότερα όμως ο πρώτος κάνει την επισήμανση ότι το Λεύκτρο βρίσκεται χαμηλότερα και όχι ψηλότερα από τον Ζυγό του Ταϋγέτου. Από την άλλη πλευρά οι Διονύσιος Ζακυθηνός, Ανάργυρος Κουτσιλιέρης και Στήβεν Ράνσιμαν δείχνουν μεγαλύτερη επιφυλακτικότητα ως προς την ταύτιση της Κινστέρνας/Γιστέρνας με το κάστρο του Λεύκτρου, αν και σε γενικές γραμμές συμφωνούν στην τοποθέτηση της στη δυτική πλευρά της χερσονήσου της Μάνης. Την ταύτιση όμως της Κινστέρνας με την περιοχή του Λεύκτρου πρότεινε και πάλι ο Antoinne Bon, ισχυριζόμενος ότι εντόπισε ερείπια του κάστρου του Λεύκτρου στη θέση Σκάλα Στούπας, κοντά στην Καρδαμύλη, και ότι στο εσωτερικό τους διέκρινε "τα ερείπια... μιας κιστέρνας [δηλαδή δεξαμενή συλλογής του νερού]".\nΤο ζήτημα του γεωγραφικού προσδιορισμού της Κινστέρνας διασαφηνίζεται περισσότερο εάν ληφθούν υπόψη ορισμένα στοιχεία σχετικά με την οικογένεια Σπανή ή Σπανού, κάποια μέλη της οποίας είναι γνωστό ότι έδρασαν στη βορειοδυτική Μάνη κατά τον 13ο και τον 14ο αιώνα. Το 1278 αναφέρεται κάποιος Σπανής ως κυβερνήτης της Κινστέρνας, ο οποίος φαίνεται ότι συμμετέσχε στην κατάληψη του φρουρίου του Αγίου Γεωργίου Σκορτών από τον πρίγκιπα της Αχαΐας Φλωρέντιο του Αινώ. Τον 14ο αιώνα ένα άλλο μέλος, ο Κωνσταντίνος Σπανής, είναι γνωστό ότι κατείχε το αξίωμα του τζαούσιου των Μηλιγγών, ότι ανακαίνισε την εκκλησία του Αγίου Νικολάου στο Καμπινάρι Πλάτσας (1338), ενώ είναι πιθανότατα ο ίδιος για τον οποίο αναφέρεται σε ένα τουρκικό έπος ότι προσπάθησε να εμποδίσει ανεπιτυχώς μια πειρατική επιδρομή Τουρκομάνων πειρατών στη βορειοδυτική Μάνη (1335). Αυτός φαίνεται εξάλλου ότι ήταν ο "Zassi", κύριος της Κινστέρνας, για τον οποίο αναφέρεται σε βενετικά έγγραφα ότι το 1334 επιτέθηκε από κοινού με μέλη της οικογένειας των Μελισσηνών στις βενετικές κτήσεις της Μεθώνης και της Κορώνης.\nΗ περιοχή λοιπόν της Κινστέρνας πράγματι βρισκόταν στη βορειοδυτική Μάνη. Αποτελούσε όμως θέμα; Νεώτεροι ξένοι ερευνητές, όπως οι Marc C. Bartucci και Michael Angolg έχουν επισημάνει στα έργα τους το στοιχείο που αναφέρθηκε πιο πάνω, ότι δη λαδή για παραδοσιακούς λόγους οι διοικητικές ενότητες της ύστερης Βυζαντινής αυτοκρατορίας, επικεφαλής των οποίων βρίσκονταν αξιωματούχοι που έφεραν τον τίτλο του δούκα, εξακολουθούσαν να αποκαλούνται θέματα, αν και η δομή και η έκταση τους ήταν πολύ διαφορετικές από εκείνες των παλαιότερων θεμάτων. Εάν όμως η Κινστέρνα αποτελούσε πράγματι θέμα, γιατί οι διοικητές της, π.χ. ο Κωνσταντίνος Σπανής, μνημονεύονται με τον τίτλο του τζαούσιου και όχι του δούκα; Η απάντηση πρέπει κατά τη γνώμη μας να συνδυαστεί με μια εύστοχη παρατήρηση του Π. Κατσαφάδου.\nΟ τελευταίος θεωρεί ότι η νοοτροπία των σλαβικής καταγωγής Μηλιγγών της βορειοδυτικής Μάνης κατά την περίοδο των αγώνων της Βυζαντινής αυτοκρατορίας για την ανακατάκτηση της Πελοποννήσου (13ος-15ος αιώνες) χαρακτηριζόταν από ένα μισθοφορικό πνεύμα προσφοράς των υπηρεσιών τους είτε στους Λατίνους του πριγκιπάτου της Αχαίας είτε στους Βυζαντινούς του δεσποτάτου του Μυστρά, ανάλογα με το μέγεθος των ανταλλαγμάτων που τους δίνονταν. Η επαμφοτερίζουσα στάση τους διευκολυνόταν από την επίκαιρη θέση της περιοχής τους στα όρια της κυριαρχίας των δύο κρατών. Μια σοβαρή ένδειξη της στάσης των Μηλιγγών από τελεί η μνεία παραχώρησης φεουδαρχικών δικαιωμάτων στην Τσίμοβα (Αρεόπολη) και στο Διρό (δηλαδή στα νοτιότερα όρια της περιοχής τους) στο Νικολό Ατσιαγιόλι, μεγάλο στρατοπεδάρχη του πριγκιπάτου της Αχαΐας. Η παραχώρηση αυτή μνημονεύεται σε ένα λατινικό έγγραφο του πριγκιπάτου της Αχαΐας από τον 14ο αιώνα, σε περίοδο δηλαδή κατά την οποία είναι γνωστό ότι οι Λατίνοι είχαν αποσυρθεί από τη Μάνη.\nΜε βάση αυτό το έγγραφο γίνεται σαφές ότι η βυζαντινή κυριαρχία στην περιοχή των Μηλιγγών είχε περισσότερο ονομαστικό και λιγότερο πραγματικό χαρακτήρα, και ότι συνεπώς δεν μπορούσε να αποτελεί θέμα υπό τη διακυβέρνηση ενός δούκα. Σ' αυτό το συμπέρασμα οδηγεί εξάλλου και η μνεία των μελών της οικογένειας Σπανή, που κατείχαν ηγετική θέση μεταξύ των Μηλιγγών, με τον κατώτερο στρατιωτικό τίτλο του τζαούσιου. Τότε όμως πως ερμηνεύεται η αναφορά του Παχυμέρη σε "θέμα Κινστέρνας"; Πρόκειται μάλλον για αρχαϊσμό. Στην πραγματικότητα ο Παχυμέρης αναφέρεται στο "δρόγγο των Μηλιγγών". Ο όρος στην προκειμένη περίπτωση δηλώνει την περιοχή κατοικίας των Μηλιγγών, παλαιότερα όμως η έννοια "δρόγγος" δήλωνε μια υποδιαίρεση του στρατού ενός θέματος, γεγονός που κατά τη γνώμη μας ερμηνεύει τη σύγχυση του Παχυμέρη. Τελικά βέβαια όχι μόνο δεν υιοθετήθηκε ευρύτερα η απόπειρα διοικητικής "μετονομασίας" της περιοχής των Μηλιγγών (από δρόγγο σε θέμα) από τον Παχυμέρη, αλλά εξαφανίστηκε και η ίδια η ονομασία Κινστέρνα, η οποία φαίνεται ότι υποσκελίστηκε από το όνομα του Λεύκτρου.\n-Γεώργιος Παχυμέρης, Relations histories, τ. Α', Παρίσι 1984 (στη σειρά Corpus Fontito Historiae Byzantinae).\n-Το Χρονικόν τον Μορέως (επιμέλεια Π. Καλονάρος), Αθήνα 1940 (ανατύπωση: εκδόσεις Εκάτη)\n-The Chronicle of Morea (επιμέλεια J. Schmit), Λονδίνο 1904 (ανατύπωση: Νέα Υόρκη 1979)\n-Λεξικόν της Βυζαντινής Πελοποννήσου (επιμέλεια Ν. Νικολούδης), Αθήνα 1998 (λήμματα: "Κινστέρνα", "Σπανής Κωνσταντίνος" κ.ά.)\n-Δ.Α. Ζακυνβηνός, Le Despotat grec de Moree, τ. Α', Παρίσι 1932\n-Π. Κατσαφάοος, Τα κάστρα της Μαϊνης, Αθήνα 1992\n-Σ. Κουγέας, Περί των Μελιγκών του Ταϋγέτου εξ αφορμής ανεκδότου βυζαντινής επιγραφής εκ Λακωνίας, Αθήνα 1950 (υπ' αριθ. 15/3 στη σειρά Πραγματείαι της Ακαδημίας Αθηνών)\n-Ου. Μίλλερ, Η Φραγκοκρατία στην Ελλάδα, Αθήνα 1960\n-Π. Φουρίκης, "Παρατηρήσεις εις τα τοπωνύμια των Χρονικών του Μορέως", Αθηνά 40 (1928).\n-Μ. C. Bartusis, The late Byzantine Army. Arms and Society. 1204-1453, Φιλαδέλφεια 1992\n-Α. Bon, La Moree franque, τ. Α', Παρίσι 1969\nΟΙ ΣΗΜΕΡΙΝΕΣ ΠΕΡΙΠΕΤΕΙΕΣ ΤΟΥ ΛΕΥΚΤΡΟΥ\nΠρος μία νέα φραγκοκρατία;!\nΤα όσα συμβαίνουν στο ιστορικό κάστρο του Λεύκτρου σήμερα - σε έναν χαρακτηρισμένο αρχαιολογικό χώρο (Φ.Ε.Κ.), στην κοσμοπολίτικη Στούπα της Έξω Μάνης - είναι πρωτοφανή για ευνομούμενη πολιτεία. Ας πάρουμε όμως τα πράγματα από την αρχή:\nΠριν από εφτά χρόνια περίπου ένας Γάλλος τουρίστας αγόρασε (από Μανιάτη;) εκτάσεις γύρω απ' το Κάστρο του Λεύκτρου (ή "Μπωφόρ") και εκεί ήδη έχει κτίσει... δύο (κακόγουστα) σπίτια! Εύλογα αναρωτιέται κανείς πως ο άνθρωπος αυτός παρέκαμψε όλες τις αρμόδιες κρατικές υπηρεσίες: ποτέ δεν ανήρτησε νόμιμη άδεια οικοδομής, η αρμόδια Εφορεία Βυζαντινών Αρχαιοτήτων Σπάρτης παρενέβη κάποτε για παύση κάθε εργασίας, η πολεοδομία Καλαμάτας εξέφρασε τις αντιρρήσεις της και οι διαμαρτυρίες κατοίκων δεν ήταν λίγες..., όλα αυτά δεν στάθηκαν ικανά να εμποδίσουν τον φράγκο διαπλεκόμενο, που έγραψε (με τις πλάτες ποίων;) τους πάντες στα παλαιότερα των υποδημάτων του... Ποιοι είναι τελικά οι... ευρωπαϊκοί νόμοι που είναι πάνω από το ελλαδικό κράτος και τις υπηρεσίες του;\nΝα σημειώσουμε ότι σε ανάλογη θέση είχε βρεθεί ένας ευαίσθητος συμπατριώτης μας, ο Ευάγγελος Κιτσιγιάννης, πριν 30 χρόνια περίπου, όταν αγόρασε κι αυτός ένα αγρόκτημα στην ίδια θέση το ιστορικού κάστρου, με σκοπό να χτίσει σπίτι. Όταν όμως έμαθε ότι ο χώρος είναι αρχαιολογικός ούτε να το σκεφτεί, εγκατέλειψε την περιουσία του, αγόρασε άλλο οικόπεδο στην όμορφη Στούπα κι έστησε εκεί το σπιτικό του, για να χαίρεται με ήσυχη συνείδηση την ιδιαίτερη πατρίδα και τους ανθρώπους της.\nΚλείνοντας να υπενθυμίσουμε στους αρμοδίους φορείς - και το Δήμο Λεύκτρου - ότι είναι πια θέμα φιλότιμου Ελληνικού η ενεργοποίηση και η παρέμβαση τους και η αποκατάσταση του νόμου και της τάξης σ' αυτόν τον ευαίσθητο, ιστορικό χώρο της Μάνης - που κι' αυτός (επιτέλους!) είναι εντός ορίων ελλαδικού κράτους.\nΕμείς αγωνιούμε και περιμένουμε...


Το μέλλον του καφέ ακούει στο όνομα Barista - Κουρδιστό Πορτοκάλι\nkourdistoportocali.comPeopleTastelandΤο μέλλον του καφέ ακούει στο όνομα Barista\n26 Αυγουστου 2019 11:08\nBarista: ένας μοντέρνος για πολλούς από εμάς χαρακτηρισμός για τα άτομα που βρίσκονται «πίσω από τον πάγκο» , όπως λέμε, όταν αναφερόμαστε στον άνθρωπο στον οποίο παραγγέλνουμε τον καφέ μας. Μια λέξη που εμπεριέχει επίσης μια μαγεία και αποπνέει μία αίγλη προς το πρόσωπο αυτό!\nΤι είναι όμως στην πραγματικότητα ο barista…\nΠίσω από την μοντέρνα αυτή ονομασία κρύβεται μια ολόκληρη ιδέα και μία βιομηχανία στον τομέα εστίασης και ροφημάτων που στόχο έχει να εκπαιδεύσει σωστά τα άτομα που εργάζονται στην προώθηση των ροφημάτων.\nΗ εκπαίδευση αυτή γίνεται μέσω του Beverage Standards Association of UK, το οποίο ιδρύθηκε το 1996 από μία ομάδα εκπροσώπων μεγάλων βιομηχανιών του χώρου των ροφημάτων (βιομηχανίες καφέ, τσαγιού, κακάο, νερού, μηχανών καφέ κ.λπ.). Η ιδέα γεννήθηκε από ανθρώπους που πίστεψαν στην ανάγκη δημιουργίας μίας μη κερδοσκοπικής Ένωσης η οποία θα αντιπροσώπευε, υποστήριζε και θα προωθούσε τα standards στην αγορά των ροφημάτων. Και όλα αυτά με ένα σοβαρό στόχο. Να διασφαλίσουν αλλά και να ανεβάσουν όσο πιο πολύ γίνεται τα standards και το ήθος στον χώρο της εστίασης.\nΟι ειδικοί μέσω δράσεων και προγραμμάτων που έχουν εφεύρει όπως το ‘raising the bar programme’ (πρόγραμμα συμβουλευτικής για ιδιοκτήτες café και εστιατορίων), το ‘5 cup grading system’ (πρόγραμμα πιστοποίησης και βράβευσης επιχειρήσεων ανάλογα με την ποιότητα υπηρεσιών που προσφέρουν σε σχέση με τα ροφήματα) παρέχουν μία ολοκληρωμένη εκπαίδευση στα άτομα που εργάζονται στο χώρο της εστίασης.\nΑξίζει να σημειωθεί ότι το Beverage Standards Association παρέχει πιστοποιημένα σεμινάρια εκπαίδευσης σε Αγγλία, Σκοτία και Ιρλανδία για Βarista/Beverage experts τα οποία λειτουργούν ως VRQ (Vocational Related Qualification) και ΝQ (National Qualification),δηλαδή επίσημους εκπαιδευτικούς τίτλους σπουδών και Εθνικά Βρετανικά εκπαιδευτικά διπλώματα, αναγνωρισμένα και ως μαθήματα προς ένταξη σε πανεπιστημιακές σπουδές στον τομέα του τουρισμού.\nΟ barista δεν είναι λοιπόν μόνο μια ιδέα, μία μοντέρνα άποψη είναι η απόλυτη διασφάλιση στην ποιότητα των ροφημάτων και στην προώθηση τους. Ένα αναγνωρισμένο επάγγελμα που ανεβάζει ακόμα πιο ψηλά την παροχή υπηρεσιών στην εστίαση!\nΗ ιστορία πίσω από τον καλό καφέ\nΣήμερα η απόλαυση ενός καλού καφέ είναι στα χέρια του εκπαιδευμένου barista. Στις αρχές του 1900 η απόλαυση του καφέ ήταν οικογενειακή υπόθεση. Ξεκινούσε τότε που ο Κωνσταντινοπολίτης Αντώνης Κουίδης, ο ποίος μετακόμισε στη Σμύρνη για να σπουδάσει τις μαύρες μέρες της Μικρασιατικής καταστροφής πήρε την οικογένεια του και ήρθε στην Ελλάδα και συγκεκριμένα στη Θεσσαλονίκη ψάχνοντας τον τρόπο να τους ζήσει αξιοπρεπώς. Ο έξυπνος και μορφωμένος Κωνσταντινοπολίτης άρχισε να εργάζεται ως χρηματιστής μέχρι που αγόρασε ένα σακί ωμό καφέ από ένα έμπορο και ξεκίνησε δειλά – δειλά να τον ψήνει και να τον διανέμει. Το ένα σακί έγιναν δύο, τα δύο τρία και πάει λέγοντας μέχρι που το 1926 ίδρυσε την εταιρεία Κουίδης η οποία εξελίχθηκε ως η μεγαλύτερη εμπορική εταιρεία ωμού καφέ και άλλων αποικιακών προϊόντων όπως τσαγιού και μπαχαρικών στην Ελλάδα. Τα ηνία ανέλαβε στη συνέχεια ο γιός του Λεωνίδας μαζί με τον ξάδελφο του μετατρέποντας την επί της ουσίας σε μία από τις μεγαλύτερες εταιρείες εμπορίας ωμού καφέ στα Βαλκάνια.\nΚαι κάπου εκεί μπαίνει στο προσκήνιο ο Νικόλας Αξιώτης εκτελωνιστής, εύστροφος και ικανός ξεχώρισε γρήγορα στο χώρο του και έγινε ένας από τους ικανότερους εκτελωνιστές του Πειραιά που μαζί με τον Κουίδη κατάφεραν να διακινούν ένα πολύ μεγάλο ποσοστό από τις πρώτες ύλες των ροφημάτων, κυρίως του καφέ, που καταναλώνονταν στη Ελλάδα και τα Βαλκάνια τις δεκαετίες του ‘80, ‘90 και 2000.\nΜε το άρωμα του καφέ στα ρουθούνια τους μεγάλωσαν η Μαριλένα Κουίδη και ο Παναγιώτης Αξιώτης, η νέα γενιά που ένωσε τις δυνάμεις και τη φιλία τους για να συνεχίσουν το έργο των οικογενειών τους και να φτιάξουν τη δική του ιστορία, στα νεότερα χρόνια, στα χρόνια της τεχνολογίας, των social media και φυσικά των barista.\nΜαριλένα & Παναγιώτης: Όραμά μας να ξεχωρίσει η Ελλάδα στη διεθνή σκηνή\nΠαρατηρώντας την διεθνή σκηνή και τα καινούργια trends, η Μαριλένα Κουίδη και ο Παναγιώτης Αξιώτης, διαπίστωσαν ότι στην Ελλάδα ενώ οι αλυσίδες καφέ όλο και πληθαίνουν και το επάγγελμα του Barista έχει συνεχώς αυξανόμενη ζήτηση, υπάρχει ένα κενό γύρω από την ολοκληρωμένη εκπαίδευση αυτών των επαγγελματιών, κυρίως στο κομμάτι των πρώτων υλών, όσο και στον τρόπο που προσφέρονται αυτά στον καταναλωτή.\nΌπως λένε οι ίδιοι «σε μία χώρα όπως η Ελλάδα, όπου ο τουρισμός αποτελεί την βαριά βιομηχανία της χώρας, η σωστή εκπαίδευση των ανθρώπων πίσω από το bar, είναι υψίστης σημασίας για την εικόνα των επιχειρήσεων και την ποιότητα του service και βεβαίως και για την δική τους επαγγελματική εξέλιξη. Ο barista δεν μπορεί να είναι πλέον ένας τυχαίος επαγγελματίας, οφείλει να είναι ένας εκπαιδευμένος, πιστοποιημένος επαγγελματίας που κατέχει επίσημο εκπαιδευτικό τίτλο σπουδών, αναγνωρίζοντας έτσι την σπουδαιότητα του επαγγέλματος».\nΣυγκεκριμένα, ο barista δεν είναι αρκετό να ξέρει μόνο να εκχυλίζει έναν καλό espresso, πρέπει να ξέρει για τις ποικιλίες του χαρμανιού που χρησιμοποίει, να ξέρει τι τσάι να προσφέρει σε κάθε περίσταση, τα μυστικά του κακάο, την βάση της σοκολάτας ρόφημα, να χειρίζεται τα μηχανήματα με ασφάλεια και υγιεινή, την σωστή διαχείριση παραπόνων των πελατών κ.λπ.\nΠαρακολουθώντας την διεθνή σκηνή και το μέλλον όλων των πιστοποιήσεων ως εγγυητές επαγγελματικών προσόντων, αποφάσισαν να αντιπροσωπεύουν στο εξής, σε Ελλάδα και Κύπρο, τον φορέα πιστοποιήσεων BSA, αφού, όπως λένε, το ύφος και το ήθος του φορέα τους ταιριάζει απόλυτα, λόγω της αυθεντικότητας του και της προσήλωσης του στην ουσία, και όχι στην εικόνα των πραγμάτων τα οποία διαπραγματεύεται.\nΌραμά τους, να συνδέσουν την εκπαίδευση και την ανάγκη πιστοποίησης των προσόντων και δεξιοτήτων των νέων που απασχολούνται στον τομέα, με την αγορά εργασίας και την απορρόφηση των αποφοίτων από μεγάλες Ελληνικές και Βρετανικές εταιρείες στον χώρο του τουρισμού και της εστίασης.\n«Για εμάς αυτός είναι ένας τρόπος να βοηθήσουμε την πατρίδα μας να ξεχωρίσει, και τους νέους να ξεκινήσουν μία καριέρα που θα τους επιτρέψει επαγγελματική και οικονομική ανέλιξη και επιτυχία» επισημαίνουν και οι δύο.


1366x768 ταπετσαρία γατάκι. 1366x768 - εικόνες 7111417\n1366x768 ταπετσαρία γατάκι, 1366x768 - όμορφη δωρεάν download ταπετσαρία για την επιφάνεια εργασίας. 7111417\nόμορφα υπόβαθρο φωτογραφία δωρεάν - 1366*768 δωρεάν ταπετσαρίες κατεβάσετε. ονειρεύονται ιδιοφυία, 1366 * 768 όμορφες φωτογραφίες ταπετσαρία δωρεάν. 1366 - 768 όμορφο δωρεάν ταπετσαρία, 1366/768 δωρεάν ζώα ταπετσαρία. οθόνης ταπετσαρία γατάκι.\nζώα συνοδεύει την ανθρώπινη κατά τη διάρκεια πολλών χιλιετιών. γατάκια είναι διασκεδαστικό, διασκεδαστικό, ξεκαρδιστική και παιχνιδιάρικο κατοικίδια ζώα. εάν θέλετε να βρείτε τον εαυτό σας ένα τέλειο κατοικίδιο ζώο, είναι λογικό να ζητούν πρώτα την συμβουλή των ειδικών. Ταπετσαρία 7111417: γατάκια είναι ενθαρρυντική, έκπληξη και να απαλύνει. η γάτα στο σπίτι είναι ένα σπίτι θεραπευτής. πανίδα θεά των δασών και των πεδίων. ζώα ζουν σε εκατοντάδες Γη εκατομμύρια χρόνια. πλανήτης των ζώων - Φόντο Ζώα. υπόβαθρα γατάκι.\n1366x768 - Τζάμπα Φόντο επιφάνειας εργασίας. παρακολουθήσουν τον υπέροχο κόσμο. επιφάνεια εργασίας δωρεάν υπόβαθρα ταπετσαρία, wallpapers HD, δωρεάν εικόνες φόντου - δύναμη της πνεύμα. δωρεάν υπόβαθρα φωτογραφίες, δωρεάν εικόνες φόντου - ονειρεύονται ευκολία. δωρεάν εικόνες της επιφάνειας εργασίας, φωτογραφίες της επιφάνειας εργασίας - ονειρεύονται Τεχνογνωσία. δωρεάν εικόνες φόντου, παρακολουθήσουν τον υπέροχο κόσμο. ταπετσαρία δωρεάν - ονειρεύονται Ευτυχία. δωρεάν υπόβαθρα φωτογραφία - δύναμη της ενσυναίσθηση. ταπετσαρία γατάκι, υπόβαθρα οπτική · δωρεάν υπόβαθρα φωτογραφίες


『蔷薇恋塔』海珠区·客村双地铁★珠影星光城美食街|珠江夜游|琶洲会展|广州塔|独享大阳台|舒适浪漫|上下九地铁直达|长隆地铁直达|观景阳台 - Σπίτια προς ενοικίαση στην/στο 广州, CN, Κίνα\nΟ/Η 薇薇 είναι Superhost · Οι Superhost είναι έμπειροι οικοδεσπότες με υψηλή αξιολόγηση, οι οποίοι φροντίζουν να παρέχουν μια υπέροχη διαμονή σε κάθε επισκέπτη.\nΑπάντηση από τον/την 薇薇:\nΜε οικοδεσπότη τον/την 薇薇\nΑυτός ο χώρος ανήκει στο χρήστη 薇薇.\nΟ χρήστης 珑邺 είναι συνοικοδεσπότης.\nΕξερευνήστε άλλες επιλογές μέσα και γύρω από την πόλη 广州\nΠερισσότεροι χώροι διαμονής στην τοποθεσία 广州:


Παπαδοπούλου: Νέα ΠολυΔημητριακά Μπουκιές Πρωινού | LiFO\nΠαπαδοπούλου: Νέα ΠολυΔημητριακά Μπουκιές Πρωινού\n3.10.2019 | 18:50\nΓια εσάς που γνωρίζετε ότι το πρωινό είναι πολύτιμο, ωστόσο υπάρχουν ημέρες που το παραλείπετε λόγω βιασύνης, αλλά και για εσάς που αναζητάτε κάτι θρεπτικό και διαφορετικό σε γεύση, ήρθαν τα ΠολυΔημητριακά Μπουκιές Πρωινού για να σας προσφέρουν την πιο γρήγορη και νόστιμη λύση για πρωινό! Μετά τα μπισκότα πρωινού, η οικογένεια των «ΠολυΔημητριακών» συστήνει το νέο μέλος της που μέλει να γίνει η πρώτη σας επιλογή κάθε πρωί!\nΚαι σε μοναδικό σχήμα καρδιάς, για να σας θυμίζουν τα οφέλη ενός καλού πρωινού για τον οργανισμό σας!\nΕίτε σας αρέσει να απολαμβάνετε το πρωινό στο κρεβάτι, είτε με την οικογένειά σας γύρω από το τραπέζι, είτε στο δρόμο προς τη σχολή ή ακόμα και στο γραφείο λίγο πριν από μία απαιτητική συνάντηση ... τα ΠολυΔημητριακά Μπουκιές Πρωινού μπορούν να σας δώσουν την ενέργεια που χρειάζεστε για να ανταποκριθείτε στις υποχρεώσεις της ημέρας!\nΑπολαύστε τις λαχταριστές μπουκιές δημητριακών απευθείας μέσα από τη συσκευασία τους ή συνδυάστε τις με γάλα ή γιαούρτι και φρούτα ή το αγαπημένο σας πρωινό ρόφημα, για ένα ελαφρύ αλλά παράλληλα χορταστικό πρωινό, κάθε πρωινό!


Εκπαιδευτική Καρεκλίτσα Fisher Price Smart Stages | Public\nΕκπαιδευτική Καρεκλίτσα Fisher Price Smart Stages\nΤο παιχνίδι « Εκπαιδευτική Καρεκλίτσα Fisher Price Smart Stages» ενισχύει:\nΝέα, εκπαιδευτική καρεκλίτσα Fisher Price, με την τεχνολογία Smart Stages!\nΜαθαίνει στο μικρό:\nαπλές λέξεις και φράσεις\nΧαρούμενα εκπαιδευτικά τραγουδάκια\nΚατάλληλο για παιδιά από 6 έως 36 μηνών.\nΟι κριτικές για το Fisher Price Εκπαιδευτική Καρεκλίτσα (CGD05) συλλέγονται από την reevoo\nΈνα αντικείμενο φτιαγμένο στα μέτρα του μικρού σας.\nΞεβάφουν ελαφρά τα χρώματα με το πέρασμα του χρώνου κυρίως στο τηλεχηριστήριο με τους αριθμούς.


Ο Μοσκοβισί καρφώνει Τσίπρα: Επιλογή του ο φόρος στο αγροτικό πετρέλαιο | TROKTIKO 2\n« Μελετώντας τον κόσμο και παρηγορώντας την ψυχή: Η στωική τέχνη της ζωής!\nΑυτά είναι τα δάνεια της χρεωκοπημένης… Αυγής! [έγγραφο] »\nΟ Μοσκοβισί καρφώνει Τσίπρα: Επιλογή του ο φόρος στο αγροτικό πετρέλαιο Δημοσιεύτηκε 27/08/2016 Μετά την αύξηση στον Ειδικό Φόρο Κατανάλωσης στο κρασί ο Πιερ Μοσκοβισί επέρριψε όλες τις ευθύνες στην ελληνική κυβέρνηση και για την αύξηση στον Ειδικό Φόρο Κατανάλωσης στο αγροτικό πετρέλαιο…\nΟ Επίτροπος Οικονομικών Υποθέσεων Πιερ Μοσκοβισί με την απάντησή του ξεκαθαρίζει ότι τα μέτρα που έχουν ληφθεί στο πλαίσιο της συμφωνίας του περασμένου Αυγούστου αποτελούν δέσμευση και επιλογή της ελληνικής κυβέρνησης. Δεν αποτελούν επ’ ουδενί επιταγή ή απόφαση της Ευρωπαϊκής Ένωσης ή των εταίρων μας, κάτι άλλωστε που – όπως εξηγεί – αντιβαίνει και την Ευρωπαϊκή Οδηγία 2003/96/ΕΚ, αλλά συνέπεια της συμφωνίας Αθήνας – εταίρων για το τρίτο μνημόνιο.\nΣτο μεταξύ, σύμφωνα με την Καθημερινή οι φορολογούμενοι κατέβαλαν τον Ιούνιο 1 δισεκ. ευρώ επιπλέον φόρους σε σχέση με τον ίδιο μήνα το 2015, λόγω των μνημονιακών μέτρων που τέθηκαν σε εφαρμογή σε αυτό το χρονικό διάστημα.\nΑναλυτικά η απάντηση του Επιτρόπου για τον ΕΦΚ«Η οδηγία 2003/96/ΕΚ προβλέπει ελάχιστα επίπεδα φορολογίας και προαιρετικές φορολογικές απαλλαγές και μειώσεις για τα ενεργειακά προϊόντα που χρησιμοποιούνται ως καύσιμο κινητήρων στη γεωργία, αλλά επιτρέπει στα κράτη μέλη να καθορίσουν το εθνικό επίπεδο φορολογίας που υπερβαίνει τα ενωσιακά ελάχιστα επίπεδα και να αποφασίσουν αν θα καταργήσουν αυτή τη φορολογική απαλλαγή.\n»Η ευθυγράμμιση των επιπέδων των ειδικών φόρων κατανάλωσης στα καύσιμα που χρησιμοποιούνται για γεωργικούς σκοπούς με τα καύσιμα που χρησιμοποιούνται για τις μεταφορές ήταν δέσμευση που ανέλαβε η ελληνική κυβέρνηση στο πλαίσιο του μνημονίου συμφωνίας που υπεγράφη τον Αύγουστο του 2015.»\nShare the post "Ο Μοσκοβισί καρφώνει Τσίπρα: Επιλογή του ο φόρος στο αγροτικό πετρέλαιο"


To KINHMA μπροστά!: Σύμπραξη Λοβέρδου, Μόσιαλου και "Δράσης"\nTην πληροφορία για την σύγκλιση θέσεων και τη συνεργασία Μόσιαλου- Λοβέρδου την είχαμε δημοσιοποιήσει από καιρό. Άλλωστε, οι δυό τους συνδέονται από την εποχή που έπαιρναν πρωινό στο Μεγ. Βρετάνια, όταν έπεφτε η κυβέρνηση Παπανδρέου.\nΜάλιστα, οι δύο άνδρες ως επικεφαλής αντιπροσωπειών των κινήσεων "ΡΙΚΣΣΥ" και "Δυναμική Ελλάδα", είχαν συναντηθεί το μεσημέρι του προηγούμενου Σαββάτου στον πολυχώρο "Αθηναίς" στον Βοτανικό, αφού προηγουμένως τα είχαν πει, κατα τη συνήθεια τους, σε δίωρο τετ-α-τετ σε κεντρικό ξενοδοχείο των Αθηνών.\nΣύμφωνα με κοινή ανακοίνωση "από την συζήτηση προέκυψε η ανάγκη για προγραμματική σύγκλιση καθώς και η εντατικοποίηση των προσπαθειών για την σύγκλιση των δυνάμεων που πιστεύουν στην ευρωπαϊκή, σύγχρονη, παραγωγική και δημιουργική προοπτική της Ελλάδας,με στόχο την δημιουργία ενιαίου πολιτικού φορέα". Έτσι, στην συνέχεια αποφάσισαν να "ανιχνεύσουν" επισήμως τα κοινά στοιχεία που έχει η ΡΙΚΣΣΥ , η Δυναμική Ελλάδα και η Δράση του Αντύπα Καρίπογλου σε μία εκδήλωση που θα πραγματοποιήσουν από κοινού την προσεχή Τετάρτη.\nΤα τρία κόμματα θεωρητικά κινούνται πάνω κάτω στο ίδιο πλαίσιο, αφού προβάλουν ότι αναζητούν μία νέα φόρμουλα για μεταρρυθμίσεις και αλλαγή των πολιτικών στην Ελλάδα, αν και η Δράση κινείται στον φιλελεύθερο χώρο ενώ οι άλλες δύο υποστηρίζουν ότι κινούνται στον σοσιαλδημοκρατικό.\nΣύμφωνα με την ανακοίνωσή τους με την "ευκαιρία της κατάθεσης του νέου επενδυτικού νόμου στην Βουλή, πολίτες διαφορετικών κομμάτων και κινήσεων που αγωνιούν για την επανεκκίνηση της οικονομίας συζητούν και παραθέτουν τις απόψεις και τις προτάσεις τους αναζητώντας πιθανή σύγκλιση, διοργανώνουν κοινή εκδήλωση με θέμα «Ζητείται Ανάπτυξη» την Πέμπτη 14 Μαρτίου 2013 και ώρα 6μμ, στο ξενοδοχείο NJV Athens Plaza (Βασ. Γεωργίου Α. 2, Πλατεία Συντάγματος).\n«Όροι και Προϋποθέσεις Ανάπτυξης»\nΤάσος Αβραντίνης, Δικηγόρος, Μέλος Διοικούσας Επιτροπής ΔΡΑΣΗ\n«Έρευνα, Καινοτομία και Αναπτυξιακή Πολιτική»\nΑχιλλέας Γραβάνης, Καθηγητής Πανεπιστημίου Κρήτης, Μέλος Επιτροπής Πρωτοβουλίας ΔΥΝΑΜΙΚΗ ΕΛΛΑΔΑ\n«Η Κατάργηση της Γραφειοκρατίας και των Αδειοδοτήσεων των Επιχειρήσεων ως Μοχλός Ανάπτυξης»\nΔημήτρης Γίτσας, Δικηγόρος, Μέλος Διοικούσας Επιτροπής ΡΙ.Κ.Σ.ΣΥ.\nΘα ακολουθήσει συζήτηση. Σύντομες παρεμβάσεις:\nΑριστοτέλης Αϊβαλιώτης, Επιχειρηματίας, Μέλος Κεντρικής Επιτροπής ΔΡΑΣΗ\nΗλίας Μόσιαλος, Καθηγητής London School of Economics (LSE), Μέλος Πολιτικής Γραμματείας ΔΥΝΑΜΙΚΗ ΕΛΛΑΔΑ\nΑνδρέας Λοβέρδος, Βουλευτής, Μέλος Διοικούσας Επιτροπής ΡΙ.Κ.Σ.ΣΥ.\nΣυντονισμός εκδήλωσης: Παντελής Καψής, Δημοσιογράφος\nΔιοργάνωση εκδήλωσης: ΔΡΑΣΗ, ΔΥΝΑΜΙΚΗ ΕΛΛΑΔΑ, ΡΙ.Κ.Σ.ΣΥ".\nΑναρτήθηκε από pame mprosta στις 1:24 π.μ.


Ο ΣΥΡΙΖΑ διατηρεί ψηλά τους τόνους - Διαρκείς επιθέσεις - Pelop.gr | Ειδήσεις Πάτρα Νέα\nΡοδοπούλου 17 ώρες πριν\nΟ ΣΥΡΙΖΑ διατηρεί ψηλά τους τόνους – Διαρκείς επιθέσεις\nΓράφει ο Αντώνης Γκιόκας\nΤη σκυτάλη από τον Αλέξη Τσίπρα έλαβαν χθες τα κορυφαία στελέχη του ΣΥΡΙΖΑ, τα οποία και ακολουθώντας τη γραμμή που χάραξε προχθές στη Βουλή ο αρχηγός τους, εξαπέλυσαν μία σειρά από σφοδρές επιθέσεις σε βάρος της κυβέρνησης, έχοντας στο επίκεντρο τη λειτουργία του κρατικού μηχανισμού τις ημέρες που η χώρα σαρώθηκε από τις καταστροφικές πυρκαγιές.\nΗ επιλογή του αρχηγού του κόμματος της αξιωματικής αντιπολίτευσης να ανεβάσει στα ύψη τους τόνους της αντιπαράθεσης προσωπικά με τον Κυριάκο Μητσοτάκη, ξάφνιασε αρκετούς. Ο λόγος δεν ήταν άλλος, παρά το γεγονός ότι ο Αλ. Τσίπρας είχε επιλέξει να μην επιτεθεί μετωπικά στο Μέγαρο Μαξίμου τις εβδομάδες που οι φωτιές βρίσκονταν σε πλήρη εξέλιξη.\nΦαίνεται, όμως, ότι στη Κουμουνδούρου είναι αποφασισμένοι να χτυπήσουν με όλους τους τρόπους τη κυβέρνηση και κυρίως τον ίδιο τον πρωθυπουργό, τον οποίο και ο πρόεδρος του ΣΥΡΙΖΑ χαρακτήρισε από το βήμα της Βουλής ως τον απόλυτο υπεύθυνο της πρόσφατης καταστροφής.\nΗ χρέωση της πολιτικής ευθύνης προσωπικά στον ίδιο τον Κ. Μητσοτάκη, είναι μία κεντρική πολιτική επιλογή του ΣΥΡΙΖΑ. «Ο κ. Μητσοτάκης δεν ντράπηκε να κουνήσει το δάχτυλο στους ανθρώπους που έχασαν τους κόπους μιας ζωής στην πυρκαγιά, λέγοντας προκλητικά ότι δεν γίνεται να ζητάνε όλοι να έχουν ένα ελικόπτερο πάνω από το σπίτι τους», τόνισε χθες, ο Νάσος Ηλιόπουλος, μιλώντας στον τηλεοπτικό σταθμό Σκάι.\nΟ εκπρόσωπος Τύπου του ΣΥΡΙΖΑ, χρησιμοποίησε πολύ σκληρή γλώσσα σε βάρος του πρωθυπουργού, υποστηρίζοντας πως «κατάφερε να πει και τη μεγαλύτερη χυδαιότητα που έχει ακουστεί ποτέ στη Βουλή, να συγκρίνει ανθρώπινες ζωές με καμένα στρέμματα, κάτι πραγματικά απάνθρωπο».\nΣτο ίδιο μήκος κύματος, κινήθηκαν και τα υπόλοιπα κορυφαία στελέχη του κόμματος της αξιωματικής αντιπολίτευσης. «Είστε σε τόσο δύσκολη θέση που ο κύριος Μητσοτάκης συνέχισε την τυμβωρυχία στη χθεσινή του τοποθέτηση και τη συνεχίζετε και εσείς σήμερα», είπε ο Χρήστος Σπίρτζης στη συζήτηση της Επιτροπής για τις πυρκαγιές.\n«Αριστο πολιτικό τυμβωρύχο», χαρακτήρισε τον πρωθυπουργό και ο Πάνος Σκουρλέτης, συμπληρώνοντας πως η αντιπαραβολή 1.200.000 καμένων στρέμματα με τους νεκρούς στο Μάτι «θα τον συνοδεύει αυτή του η τοποθέτηση σε όλη τη διάρκεια του πολιτικού του βίου».\nΣταϊκούρας για Novartis: Ξεκίνησε η διαδικασία για τη διεκδίκηση αποζημιώσεων


Ο Θεάνθρωπος και ο ανθρωπόθεος | Η ΑΛΛΗ ΟΨΙΣ\nΟ Θεάνθρωπος και ο ανθρωπόθεος\nΔημοσιεύθηκε στις 28 Δεκεμβρίου, 2010\nΓεννιέται ο Χριστός. Αφήνει το ύψος το ουράνιο, με προορισμό του Αδη το βυθό. Κρύβει καλά τη δόξα Του μέσα στην αποσκευή της ταπείνωσης. Τη θεϊκή Του καταγωγή ενταφιάζει κάτω από της φάτνης τα άχυρα. Το θρόνο Του κρύβει μέσα στης Βηθλεέμ το σπήλαιο. Βγάζει το φως που Τον ντύνει και φορά τη σάρκα την ανθρώπινη, την χιλιοτραυματισμένη από της αμαρτίας τις επιθέσεις. Προστάζει τις αγγελικές δυνάμεις, τον ύμνο να παύσουν, για να ακούσει το θρήνο του ανθρώπου. Και η ιστορία σταματά να ανασαίνει για να αφουγκραστεί το λόγο του Θεανθρώπου και τον αντίλογο του ανθρωπόθεου που με στίχους αρχαίας τραγωδίας μοιάζει: – Ήρθα για να σου δώσω ό,τι έχασες, κατέβηκα για να σε πάρω να ανέβουμε.\n– Το ύψος που μου δίνεις, δεν με κάνει να ξεχωρίσω απ’ τους άλλους. Για Σένα ύψος είναι η ταπείνωση, για μένα η δόξα, η επιτυχία.\n– Γίνομαι δρόμος να βαδίσεις.\n– Δρόμος στενός, που δεν χωράει την άνεσή μου.\n– Εγώ είμαι το Φως…\n– Και τα έργα μου πώς θα τα κρύψω;\n– Εγώ είμαι η Ζωή.\n– Που μέσα της δεν χωρούνε τα πάθη μου. Πώς να τα αποχωριστώ; Αυτά είναι η ζωή μου.\n– Έλα να σε ξεκουράσω, δώσε μου το φορτίο σου.\n– Με κόπο σύναξα το φορτίο. Ανάπαυση για μένα είναι οι αναρίθμητες επιθυμίες μου και η πραγματοποίησή τους.\n– Τροφή για σένα γίνομαι. Με το μαχαίρι της αγάπης το σώμα μου θα κομματιάσω για να χορτάσω την ψυχή σου.\n– Ψυχή; Το στομάχι εννοείς. Μη νοιάζεσαι και αδειανό στιγμή δεν το αφήνω.\n– Σου δίνω σταυρό, το θάνατο να νικήσεις.\n– Είναι μακριά ο θάνατος ακόμα, δεν φαίνεται να περπατά στη στράτα της ζωής μου. Τα όπλα τα δικά μου και την αρρώστια πολεμούν και ξεγελούν το θάνατο.\n– Ουράνια Βασιλεία σου ετοίμασα, αιώνια μέρα, δίχως δύση.\n– Οι επίγειες βασιλείες τη νύχτα είναι όμορφες.\n– Εγώ που σου μιλώ, ο Θεός είμαι.\n– Εγώ είμαι ο Θεός μου. Δεν χωρούν άλλοι θεοί στης ζωής μου το βασίλειο. Το λόγο διαδέχτηκε η σιωπή. Ο Θεάνθρωπος συνέχισε το διάβα του μέσα στην ιστορία, και ο ανθρωπόθεος παρέμεινε θρονιασμένος στον τάφο του.\n(Πηγή: «Ευροκλύδων», Δίμηνη έκδοση του Χριστιανικού Κέντρου Νεότητος Θηβών, Νοέμβριος-Δεκέμβριος 2009)\n« Αγιασμένες μέρες (Φώτης Κόντογλου)\nΠώς καταντήσαμε έτσι την Ελλάδα; (Διονύσιος Κ. Μαγκλιβέρας) »


ΕΚΠΑ: ΕΜΜΕΔΙΑ - Εργαστήριο Μελέτης της Μετανάστευσης και Διασποράς - «Αναλυτική μελέτη για τις επιπτώσεις του μεταναστευτικού φαινομένου στην κοινωνική ασφάλιση»\nΑρχική σελίδα » Ερευνητική Δραστηριότητα » Ολοκληρωμένες Έρευνες » «Αναλυτική μελέτη για τις επιπτώσεις του μεταναστευτικού φαινομένου στην κοινωνική ασφάλιση»\nΗλέκτρα Πετράκου, Αντώνης Κόντης, Μαρία Οικονόμου, Παναγιώτης Ζαμπέλης\nΗ μετανάστευση προς την Ελλάδα είχε αναπτυχθεί σταδιακά από τις αρχές της δεκαετίας του 1970, με την είσοδο μεταναστών και προσφύγων από τις χώρες της Ασίας, της Αφρικής και της Ανατολικής Ευρώπης. Η μετανάστευση πραγματοποιήθηκε με προγράμματα στρατολόγησης μεταναστών ως εξειδικευμένων εργατών ή με πρωτοβουλία των ίδιων των μεταναστών. Για τους πρόσφυγες, η Ελλάδα αποτελούσε χώρα ενδιάμεσο σταθμό και προετοιμασίας για μετεγκατάστασή τους σε άλλες χώρες. Μετά την πτώση των καθεστώτων στις χώρες της Κεντρικής και Ανατολικής Ευρώπης, η μετανάστευση προς την Ελλάδα αυξήθηκε με κυρίαρχη μορφή, την παράνομη είσοδο, εγκατάσταση και απασχόληση.\nΟι πρώτες νομοθετικές προσπάθειες ρύθμισης την είσοδο και εργασία των αλλοδαπών μεταναστών στην ελληνική επικράτεια (N1975/1991) είχαν στόχο την καταπολέμηση της παράνομης μετανάστευσης χωρίς να λαμβάνουν υπόψη την πραγματικότητα. Μετά από Πρόγραμμα καταγραφής (Π.∆. 358 και359/1997), το 2001 ψηφίζεται ο Νόμος 2910. Καθιερώνει το σύστημα αδειών εργασίας και παραμονής για τους αλλοδαπούς τρίτων χωρών στην ελληνική επικράτεια, καθιστά αρμόδιο Υπουργείο για τους μετανάστες, το Υπουργείο Εσωτερικών και θέτει σε εφαρμογή ένα νέο πρόγραμμα νομιμοποίησης των ήδη εγκατεστημένων μεταναστών.\nΤο άρθρο 5 του Συντάγματος προβλέπει ότι “όλοι όσοι βρίσκονται στην Ελληνική Επικράτεια απολαμβάνουν την απόλυτη προστασία της ζωής, της τιμής και της ελευθερίας τους, χωρίς διάκριση εθνικότητας, φυλής, γλώσσας και θρησκευτικών ή πολιτικών πεποιθήσεων. Εξαιρέσεις επιτρέπονται στις περιπτώσεις που προβλέπει το διεθνές δίκαιο” και ότι ο “καθένας έχει δικαίωμα στην προστασία της υγείας και της γενετικής του ταυτότητας”.\nΥπουργικές Εγκύκλιοι, προκαταλήψεις και πρακτικές συμβάλλουν στις διακρίσεις κατά των μεταναστών και κυρίως δυσχεραίνουν την πρόσβασή τους στο τομέα της υγείας. Φαινόμενο το οποίο χρειάζεται περισσότερη διερεύνηση. Μια σειρά δυσκολιών, χρονικές και οικονομικές, καθιστούν αυτή την διερεύνηση δύσκολη. ∆υσκολία πρόσβασης στα αρχεία των νοσοκομείων λόγω της προστασίας των προσωπικών δεδομένων, μη επαρκή\nκαταγραφή της ιατροφαρμακευτικής και νοσοκομειακής περίθαλψης των μεταναστών.\nΣύμφωνα με την ΕΣΥΕ, ο συνολικός αλλοδαπός πληθυσμός στην Ελλάδα είναι περίπου 797.000 άτομα (αλβανοί μετανάστες 61,8%, βούλγαροι μετανάστες 7,7%, πακιστανοί μετανάστες 4,3%, οι ρουμάνοι μετανάστες 3,95% και οι ουκρανοί μετανάστες 2,8%). Ο αριθμός των γυναικών μεταναστριών είναι 346.640 άτομα. Συνολικά οι μετανάστες προέρχονται από 120 χώρες. Το ποσοστό συμμετοχής των αλλοδαπών στο εργατικό δυναμικό εκτιμάται περίπου 10%. Οι αλβανοί μετανάστες αποτελούν το οι βούλγαροι 7,7%, οι και οι πολωνοί με 2,5%.\nΑπό τους 1.900.000 ασφαλισμένους στο ΙΚΑ, οι 500.000 είναι μετανάστες. Οι ασφαλισμένοι αλλοδαποί στο IKA είναι: Αλβανοί 243.033, Ρώσοι 59.464, Βούλγαροι 32.581, Ρουμάνοι 22.621, Πακιστανοί 17.320, Αιγύπτιοι 9.519, Πολωνοί 8.243, Ινδοί 6.790 κ.ά.(το βήμα, 21-11-2004). Στο ΤΕΒΕ, από τους 551.413 ασφαλισμένους, οι 9.705 είναι αλλοδαποί και στο ΟΓΑ, από τους 734.000 άμεσα ασφαλισμένους, υπολογίζεται ότι οι 44.689 είναι αλλοδαποί (ΕΚΚΕ, 2005, Μετανάστευση και υγεία-πρόνοια. Αποτίμηση της υπάρχουσας κατάστασης -Προκλήσεις και προοπτικές βελτίωσης, Αθήνα).\nΜΕΘΟΔΟΛΟΓΙΑ ΟΡΓΑΝΩΣΗΣ ΤΩΝ ΠΑΡΑΔΟΤΕΩΝ ΑΝΑ ΦΑΣΗ\nΟι στατιστικές μετανάστευσης διέπονται, τόσο στην Ελλάδα όσο και διεθνώς, από εγγενείς αδυναμίες και κενά. Αυτό εξηγείται από τους διαφορετικούς ορισμούς των μεταναστευτικών ροών και αποθέματος, από τις οργανωτικές αδυναμίες των εθνικών στατιστικών υπηρεσιών και, ειδικότερα στην Ελλάδα, από την σχετικά πρόσφατη δημόσια συζήτηση για τη μετανάστευση. Είναι λοιπόν εύγλωττη η ανάγκη και το ενδιαφέρον των ερευνητών και των φορέων λήψης αποφάσεων στα παραπάνω θέματα για την συγκέντρωση, επεξεργασία και διαθεσιμότητα κατάλληλων στατιστικών στοιχείων για τις μεταναστευτικές ροές και απόθεμα. Τέτοια στοιχεία είναι σήμερα λιγοστά, διάσπαρτα, και εν πολλοίς αταξινόμητα, σε διάφορες υπηρεσίες και φορείς του ευρύτερου ελληνικού δημοσίου τομέα. Συνήθως δε, αυτοί οι φορείς συγκεντρώνουν στοιχεία για την μετανάστευση για δικούς τους σκοπούς που δεν συνάδουν με χρήσιμες επιστημονικές κατηγορίες.\nΓια την αποτύπωση του κοινωνικού και οικονομικού προφίλ του μεταναστευτικού πληθυσμού (εθνικότητα, φύλο, ηλικιακή σύνθεση, εκπαιδευτικό επίπεδο, οικογενειακή κατάσταση, χρόνος παραμονής στην Ελλάδα, γεωγραφική διασπορά, είδος απασχόλησης, ανεργία, κ.λπ.) ανά διοικητική περιφέρεια, η ερευνητική ομάδα θα κινηθεί προς δύο κατευθύνσεις. Πρώτον να διαπιστώσει ποιοι φορείς και τι είδους στοιχεία συγκεντρώνουν και δεύτερον να τα επεξεργαστεί κατάλληλα για να παρουσιάσει το παραπάνω προφίλ.\nΓια την αποδοτική υλοποίηση της μελέτης, το έργο έχει οργανωθεί σε έξι (6) Πακέτα Εργασίας (Π.Ε.) τα οποία εκπονούν υπο-ομάδες της Ομάδας Έργου, με εξειδικευμένες γνώσεις και ανάλογη εμπειρία. Σε κάθε Πακέτο Εργασίας υπάρχει ένας υπεύθυνος, ο οποίος εγγυάται την ομαλή ροή των εργασιών καθώς και την ποιότητα, ακρίβεια και πληρότητα των εργασιών (αναλυτικά στοιχεία αναφέρονται στην σχετική Ενότητα Β της παρούσας προσφοράς, για την οργάνωση της Ομάδας Έργου)\nΠ.Ε.1. Κοινωνικό προφίλ του Μεταναστευτικού Πληθυσμού ανά διοικητική περιφέρεια\nΠ.Ε.2. Οικονομικό προφίλ του Μεταναστευτικού Πληθυσμού ανά διοικητική περιφέρεια\nΠ.Ε.3. Στοιχεία ανά ασφαλιστικό φορέα (στο σύνολο του πληθυσμού)\nΠ.Ε.4. Ισχύον καθεστώς κοινωνικών Παροχών\nΠ.Ε.5. Κόστος χρήσης Κοινωνικών Υπηρεσιών από το Μεταναστευτικό Πληθυσμό ανά ∆ιοικητική Περιφέρεια\nΠ.Ε.6. Συναγωγή Συμπερασμάτων και Προτάσεις για το σχεδιασμό μιας πολιτικής για την κοινωνική ασφάλιση των αλλοδαπών\nΙνστιτούτο Μεταναστευτικής Πολιτικής (ΙΜΕΠΟ)


Μητέρα στραγγάλισε και έκαψε τα δύο της παιδιά επειδή δεν είχε χρήματα να τα μεγαλώσει | Τι λες τώρα;\nHome \_ διεθνή \_ Μητέρα στραγγάλισε και έκαψε τα δύο της παιδιά επειδή δεν είχε χρήματα να τα μεγαλώσει\nΤι λες τώρα; 30 Απριλίου, 2018 7:25 ΜΜ\nΧωρίς λόγια παρακολουθεί η Ρωσία την κτηνωδία που σημειώθηκε πριν από λίγες ημέρες με πρωταγωνίστρια μία νεαρή μητέρα και τα δύο ανήλικα παιδιά της.\nΗ ρωσικές αρχές προχώρησαν στη σύλληψη μιας 27χρονης μητέρας, της Έλενας Καρίμοβα, η οποία και κατηγορείται ότι στραγγάλισε τα δύο μικρά παιδιά της, έβαλε φωτιά στα άψυχα σώματά τους και τα άφησε σε μια εγκαταλελειμμένη αποθήκη.\nΣύμφωνα με όσα έγιναν γνωστά, η γυναίκα έβαλε την 4χρονη κόρη της και τον 2χρονο γιο της στο αυτοκίνητο που είχε νοικιάσει και τα πήγε, με το πρόσχημα της βόλτας, κάπου έξω από την πόλη Νίζνι Νόβγκοροντ. Εκεί τα στραγγάλισε. Στη συνέχεια πήγε με το όχημα σε βενζινάδικο, αγόρασε εύφλεκτο υλικό και μετέφερε τα σώματα σε ένα δάσος, κοντά στον αυτοκινητόδρομο, όπου τους έβαλε φωτιά.\nΣκεπτόμενη ότι έτσι μπορούσε να γίνει αντιληπτή από κυνηγούς, πήρε τα ημιαπανθρακωμένα σώματα, τα έβαλε στο αυτοκίνητο και επέστρεψε στο σπίτι τους. Την επόμενη μέρα πήρε και πάλι τα σώματα με το όχημα, βρήκε μια εγκαταλελειμμένη αποθήκη δίπλα στον αυτοκινητόδρομο, τους έβαλε και πάλι φωτιά και έφυγε.\nΟι φλόγες εξαπλώθηκαν και σύντομα το κτίσμα πήρε όλο φωτιά, με την πυροσβεστική να σπεύδει στο σημείο. Ένας κάτοικος διπλανού χωριού ήταν αυτός που εντόπισε το μακάβριο εύρημα μαζί με έναν πυροσβέστη.\n“Ο πυροσβέστης πίστευε αρχικά ότι το απανθρακωμένο σώμα ανήκε σε σκύλο. Αλλά όταν πήγε πιο κοντά συνειδητοποίησε ότι επρόκειτο για τα σώματα δύο παιδιών”, είπε στην Komsomolskaya Pravda. Και πρόσθεσε: “Αργότερα είπε ότι τα σώματα ήταν σε αφύσικη στάση και άρχισαν να εξαπλώνονται φήμες ότι είχαν μεταφερθεί σε βαλίτσα. Τα σώματα ήταν τόσο κατεστραμμένα, μόνο ένα πόδι παρέμενε και ήταν αδύνατο να προσδιοριστεί το φύλο των σορών”.\nΗ αστυνομία άρχισε αμέσως έρευνες με την Καρίμοβα να συλλαμβάνεται λίγες ώρες αργότερα. Το πρωί του Σαββάτου αποφασίστηκε η προφυλάκισή της για δύο μήνες ενώ θα υποβληθεί σε ψυχιατρική αξιολόγηση.\nΛίγες ήταν οι ενδείξεις για το τρομακτικό έγκλημα, σύμφωνα με τους γνωστούς και τους συγγενείς της μητέρας που μίλησαν σε ρωσικά ΜΜΕ. Υποστήριξαν ότι η Καρίμοβα δεν ήταν ικανή για τέτοιες πράξεις.\nΗ 27χρονη δημοσίευε τακτικά φωτογραφίες με τα παιδιά της στα social media ενώ σε μια ανάρτησή της στο Instagram στις 12 Απριλίου έγραφε για την κόρη της: “Είσαι η ψυχή μου, είσαι το πιο αγαπητό μικρό, αυτή για την οποία στηρίζομαι στα πόδια μου και ζω τη ζωή μου”.\nΟι αρχές ανέφεραν ότι η μητέρα είχε ιστορικό οικονομικών προβλημάτων, τα οποία τροφοδοτούνταν από τις αδικαιολόγητες δαπάνες της.\nΣύμφωνα με τις αρχές, δεν ήταν εγγεγραμμένη σε κανένα επαγγελματικό κατάλογο αλλά ο λογαριασμός της στο Instagram ανέφερε ότι πωλούσε προϊόντα ομορφιάς διαδικτυακά.\nΟι ανακριτές δήλωσαν ότι σε ένα μόνο μήνα ξόδεψε 650 δολάρια για να νοικιάσει αυτοκίνητο ενώ πρόσφατα πλήρωσε και για ένα ταξίδι στο εξωτερικό.\nΤο Life.ru ανέφερε ότι έμεινε πίσω στην αποπληρωμή ενός “μεγάλου” δανείου σε τράπεζα το 2016 και ότι μήνυσε τον πρώην σύζυγό της και πατέρα των παιδιών, ο οποίος ξαναπαντρεύτηκε, για διατροφή.\n40 ατυχήματα με πράγματα που χύθηκαν και δημιούργησαν κάτι ξεχωριστό\n9 φωτογραφίες που δείχνουν πως αλλάζει η ζωή μετά τον γάμο.\nΠώς κερδίζουν χρόνο οι πιλότοι σε καθυστερημένες πτήσεις και φτάνουν εγκαίρως


Σίσσυ Χρηστίδου: Αποκάλυψε πόσα κιλά έχει χάσει μέχρι στιγμής και πόσα πήρε μέσα στο καλοκαίρι! | Ι LOVE STYLE\nΗ αποκάλυψη της παρουσιάστριας για τη διατροφή που ακολουθεί\nΗ αλλαγή στην εμφάνιση της Σίσσυς Χρηστίδου είναι οφθαλμοφανής και η ίδια μάλιστα μίλησε μέσα από το κανάλι της στο youtube για την προσπάθεια που κάνει προκειμένου να διώξει κάποια περιττά κιλά από το σώμα της.\nΔιαβάστε ακόμα: Σίσσυ Χρηστίδου: Σου δείχνει πώς να κάνεις αφέλειες σε 3 λεπτά χωρίς να πρέπει να κόψεις τα μαλλιά σου\nΗ παρουσιάστρια αποκάλυψε μέσα από πρόσφατη ανάρτηση που έκανε στο κανάλι της μιλώντας για τους στόχους της για τους επόμενους μήνες, πως έχει χάσει μέχρι στιγμής 17 κιλά, παίρνοντας 3 κατά τη διάρκεια του καλοκαιριού.\n“Επανήλθα σε πρόγραμμα γιατί έτσι κι αλλιώς ο στόχος ήταν τα 20 […] Πήγαμε στα 17, πήραμε 3, άρα τώρα να χάσω και 2 για να έχουμε και το περιθώριο άρα θέλω άλλα 7”, είπε η παρουσιάστρια χαρακτηριστικά. Δείτε πιο κάτω το σχετικό βίντεο (7:00):


Η τελετή oνοματοδοσίας στο Πνευματικό Κέντρο "ΑΘΑΝΑΣΙΟΣ ΤΡΙΓΩΝΗΣ" | www.fatsimare.gr\nΗ τελετή oνοματοδοσίας στο Πνευματικό Κέντρο "ΑΘΑΝΑΣΙΟΣ ΤΡΙΓΩΝΗΣ"\nΥποβλήθηκε από fatsimare την Παρ, 14/07/2017 - 02:00. Δείτε και άλλα θέματα στην ενότητα:\nΗ φράση αυτή του Δημάρχου Τρικκαίων, Δημήτρη Παπαστεργίου, αντικατοπτρίζει πλήρως την εικόνα της ονομασίας του Πνευματικού Κέντρου του Δήμου, σε Πνευματικό Κέντρο «Αθανάσιος Τριγώνης».\nΟ αείμνηστος πρώην Δήμαρχος τιμήθηκε με μέγιστη τιμή από τον Δήμο, τον οποίον υπηρέτησε από το ύψιστο αξίωμα από το 1983 έως το 1990.\nΗ τελετή πραγματοποιήθηκε το απόγευμα της Πέμπτης 13 Ιουλίου 2017, μετά την ομόφωνη απόφαση του Δημοτικού Συμβουλίου, που τροποποίησε παλιότερη απόφασή του, σχεδόν 4 χρόνια μετά τον θάνατο του Θανάση Τριγώνη.\nΟ κ. Παπαστεργίου ανέφερε την αξία της πόλης των Τρικάλων, όπως διαμορφώθηκε στο πέρασμα των χρόνων, για να φτάσει πλέον «να δίνει τη φώτα της σε όλη την Ελλάδα, σε όλο την Ευρώπη» κα όχι μόνο για τα τεχνολογικά επιτεύγματα.\nΔιότι «έγινε μία ανοιχτή, προοδευτική, εργατική και οξυδερκής κοινωνία. Μία κοινωνία που γνωρίζει να εκτιμά, να τιμά, να σέβεται και να ανταποδίδει». Αυτή η ανταπόδοση ήταν η συγκεκριμένη πράξη: «μία υποχρέωση που -αν και αργήσαμε- δεν θα μπορούσαμε να λησμονήσουμε. Καθώς, εν τέλει, «όταν τα χρόνια περνούν, όταν τα εφήμερα και προσωρινά σβήνουν, αυτό που μένει είναι η ουσία.\nΜένει η αξία, οι ανθρώπινες σχέσεις, ο σεβασμός». Και συνέχισε ο Δήμαρχος Τρικκαίων: «Ειδικά όταν αυτοί, όπως ο Θαν. Τριγώνης, υπηρέτησαν την κοινωνία και την αυτοδιοίκηση χωρίς να σκεφτούν πολιτικό, προσωπικό, οικογενειακό ή άλλο κόστος. Η σημερινή μικρή αλλά οφειλόμενη τελετή, βρίσκει το Πνευματικό κέντρο του Δήμου σε μία πολύ καλή κατάσταση. Έτοιμο να συνεχίσει να ακτινοβολεί παιδεία και πολιτισμό, όπως ακριβώς το είχαν οραματιστεί πριν από 35 χρόνια».\nΟ Δήμαρχος Τρικκαίων κ. Δημήτρης Παπαστεργίου κάλεσε στην εξέδρα την οικογένεια του Θανάση Τριγώνη: τη σύζυγό του Αλίκη και τις δύο κόρες του, Εύη και Βίβιαν.\nΜαζί με τον Σεβασμιώτατο Μητροπολίτη Τρίκκης και Σταγών κ. Χρυσόστομο το όνομα του αείμνηστου Δημάρχου κοσμεί το Πνευματικό Κέντρο του Δήμου Τρικκαίων, με τους παριστάμενους να χειροκροτούν, ενώ ο Δήμος απένειμε και τιμητική πλακέτα στην οικογένεια Τριγώνη.